text:
परीक्षा केँ कदाचारमुक्त, शांतिपूर्ण एवं सुचारू पूर्वक संचालन करबाक लेल जिला पदाधिकारी डॉ. चंद्रशेखर सिंह व एसएसपी सत्यवीर सिंह दुनु गोटा संयुक्त आदेश निर्गत केना छथि। एहि परीक्षा मे जिलाक संपूर्ण वरीय प्रभार मे अपर समाहर्ता मो. मोबीन अली अंसारी रहता। परीक्षा केंद्र पर शांति-व्यवस्था बनेना रखबाक लेल 11 सँ 25 जनवरी धरी निषेधाज्ञा लागू कायल गेल अछि। परीक्षाक सफल संचालन हेतु स्टैटिक दंडाधिकारी, पुलिस पदाधिकारी एवं पुलिस बलक प्रतिनियुक्ति कायल गेल अछि।
हरेक परीक्षा केंद्र पर प्रतिनियुक्त स्टैटिक दंडाधिकारी, पुलिस पदाधिकारी एवं सशस्त्र बल भोर नौ बजे धरी पहुंच गेल छल। स्टैटिक दंडाधिकारी प्रतिनियुक्त पुलिस पदाधिकारी एवं पुलिस बल के सहयोग सँ परीक्षा केंद्रक मुख्य द्वार पर परीक्षार्थी सभक छान-बीन कायल गेल ताकि किनको लग कोनो अतिरिक्त चिट-पूर्जा, किताब, उपकरण, मोबाइल एवं ब्ल्यूटूथ आदि कदाचार करैय सँ संबंधित कोनो समान नहि रहे। परीक्षा केंद्रक भीतर परीक्षार्थी सभक अलावा अनाधिकृत व्यक्ति सभके प्रवेष वर्जित कायल गेल।
छात्रा बला परीक्षा केंद्र सभ पर दू-दू महिला पुलिस केँ प्रतिनियुक्ति कायल गेल अछि। जिला मे स्वच्छ, कदाचारमुक्त एवं शांतिपूर्ण परीक्षा सम्पन्न करेबाक लेल जिला नियंत्रण कक्ष बनाओल गेल अछि, जे 11 जनवरी सँ 25 जनवरी धरी कार्यरत रहत। जिला नियंत्रण कक्ष केँ दूरभाष संख्या – 06272-240600 अच्छी आओर जिला गोपनीय प्रशाखा केँ दूरभाष संख्या – 06272-245359 अछि।


c: text/html

text:
आषाढ २४ गते,सिरहाके गोलबजार नगरपालिका १३ दुर्गापुर डङ्ग्राहाके तीन गोटे महिलाके पडोसीसभ मारपिट कएनेअछि ।
ओसभ नहारहल तस्बिर इन्टरनेटमे रख्ने कहति गाउँके मोहम्मद आलम मिया, जाहिर मिया आ ओकर बेटा कलिम बाँसके फट्टा आ लाठ्ठीसँ स्थानीय संजिला खातुन, मकिना खातुन आ खैरुल खातुनके मारपिट कएनेअछि ।
पिटाईसँ मकिनाके शरिरके विभिन्न भागमे बडका बडका निलडाम लागलअछि । ओकर शरिरके पछिल्लका भागके निचा पैरसँ गर्धनधरि बडका बडका निलडाम बैसलजका सार्वजनिक ठामँके मारपिट भेलअछि । खैरुलके सेहो शरिरके विभिन्न भागमे गहरा चोट लागलअछि । ओसभ दुनुगोटे गोलबजार ४ स्थित आकाश गंगा पोली क्लिनिकमे उपचार करारहलअछि ।
क्लिनिकके डा. दिपेन्द्र यादव मकिनाके शरिरके सबभागमे गम्भीर चोट लागल जानकारी करौलनिअछि । ओ कहलनि, ‘हुनकासभके शरिरके कोनो ठाम बाँकी नै अछि, गहरा चोट परजका मारपिट भेलअछि, शारिरीक रुपसँ मजबुत भेलासँ महिलासभ बाँचमे सफल भेलअछि ।’
घरेमे नहारहल बेर १२÷१५ दिन पहिने पडोसी संजिला खातुन मकिना आ खैरुल खातुनके मोवाइलसँ फोटो खिचक इमोमे रख्ने मकिना बतौलीअछि । मकिनाके अनुसार, ओसभ घरेके चापा कलमे नहारहल बेर खैरुल सेहो आबिक नहायलागलछली । ओ दुनु गोटे नहारहल ठामँमे संजिला सेहो नहएवाकलेल आएलछली । व्याह वेर संजिला मोवाइल चला रहलछली, आ तँ ओसभ नहारहल छली । ओ सभ फोटो नै खिच कहलाकऽबादो खिचक फोटो इमोमे रख्नेछली ।’
व्याह् फोटो गाउँलेसभ इन्टरनेटमे देख्लाकऽबाद संजिला आ खैरुलके २० गते भिन्सर जाहिर मिया अपने घरमे थुनिक बेटा कलिमके मारपीट कऽर लगौने स्थानीय साहिदा खातुन बतौलीअछि । व्याह् दिन साँझ छलफल कर्वाक कहति मकिनाके सेहो बजाक आलम आ जाहिर मारपीट कएने साहिदा बतौलीअछि ।
जाहिर मिया ओकरासभके साथमे रहल मोबाइल छिनक दु दिन धरि नियन्त्रणमे रख्ने साहिदा बतौलीअछि । मिया ओकरासभके मोवाईलमे रहल सम्पूर्ण नम्बर आ फोटोसभ डिलिट कऽक दु दिनबाद मोवाइल फिर्ता देने जनौलकअछि ।
मारपिटबाद घटना बाहर लगेल तँ अहुँसँ कडा सजाए देबके धम्की ओ सभ देने पीडितसभ बतौनेअछि । गाउँएमे मिलाबके कहि तीन दिनधरि गाउँमे रख्लाकऽबादो पीडितके आवाज केऊ नै सुन्ने मकिना अपन दुःख बतौली । हो कहली, ‘सबगोटे गाउँएमे मिलपरत कहलक, मुद्दा केऊ किछ सहयोग नै कएलक, ताहिसँ हम एतँ उपचार कराब आएलछि आ प्रहरीके सेहो खवर कएनेछि ।’
आलम आ जाहिरके दवावक कारण खैरुल खातुन आ संजीला खातुन उपचारक लेल समेत गाउँ बाहर जाय नै सकल बुझलगेलअछि । ओकरासभके गाउँबाहर गेल आ खवर पठौलक तँ अहुसँ बडका सजाय देबके कहति बाहर जाय नै देनेअछि । ओ सभ अखनो गाउँएमे सामान्य उपचार कराक बसिरहलअछि।
प्रहरी घटनासम्बन्धमे अपनासभके अबेरक जानकारी भेल बतौलकअछि । इलाका प्रहरी कार्यालय गोलबजार घटनाके विषयमे अपनेसभ अनुसन्धान कऽरहल बतौलकअछि ।
नहायत कालके तस्बिर इन्टरनेटमे रख्ने कहति तीन गोटे महिला उपर मार पिट0
आषाढ २४ गते,सिरहाके गोलबजार नगरपालिका १३ दुर्गापुर डङ्ग्राहाके तीन गोटे महिलाके पडोसीसभ मारपिट कएनेअछि ।

robotstxt: allowed

filter: keep


text:
हमर फोटो कहियाअ \
कन्या भ्रूणहत्या पर एकटा कथा।
कुसुम दाई भिंसरे सॅं हिंचैक-हिंचैक के कानि रहल छलीह किएक ने जानि से हमरो नहि बूझना गेल। ऑखि सॅं टप-टप नोर झहैर रहल छलैक कनैत-कनैत केखनो के हमरो दिस तकैत मुदा एक्को बेर चुप हेबाक नाम नहि। हम कॉलेज सॅ पढ़ा केॅं विद्यार्थी सभ के जल्दीए छुटटी दए के किछू काज सॅं आएल रही। जहॉ अंगना अएलहूॅं की केकरो कनबाक अवाज़ सुनलहॅू लग मे गएलहूॅ त देखलीयै जे कुसुम दाई कानि रहल छेलीह। हम लग मे जाके कुसुम के कोरा लेबाक प्रयास कएलहॅू मुदा ओ रूसि केॅं बाजल जाउ पप्पा हम अहॉ सॅ नहि बाजब। एतबाक बाजि ओ रूसि के बरंडा पर सॅ घर चलि गेल। हम दुलार कए के बजलहूॅ कुसुम अहॉ के की भेल हमर सुग्गा ने अहॉ बाजू ने। एतबाक सुनि ओ ऑखिक नोर पोछैत बाजल बाबू अहॅू बेईमान भए गेलहूॅ त आब हम केकरा सॅ अप्पन दुखःक गप कहियौअ अहि निसाफ कहू ने हमर फोटो कहियाअ \
ई गप सुनि हम कनेक अचंभित भए गेलहॅू हम फेर सॅं पुछलहूॅ कुसुम अहॉ किएक कानि रहल छलहॅू की भेल से कहू ने। त ओ बाजल बाबू अहॉ त माए के बुझहा सकैत छियैक हमर फोटो लगेबा मे कोन हर्ज हमहूॅ त मनुक्खे छी ने फेर हमरा सॅ बेइमानी किएक? अहिं कहू जे हमर फोटो कहियाअ? एतबाक मे हमर कनियॉ चाह बनौने अएलीह कि ताबैत कुसुम दाई धिया-पूता सभ संगे खेलाई धूपाई लेल चलि गेल। हम एक घोंट चाह पीबि के अपना कनियॉ सॅं पुछलहॅू कुसुम किएक कानि रहल छलैक। हमर कनियॉ मुहॅ पट-पटबैत बजलीह मारे मुहॅ धए के अहिं त ओकरा दुलारू सॅ बिगाड़ि देने छियैअ त अहिं बुझियौअ। हमरा त एखने सॅ निलेशक चिंता लागल अछि केहेन होएत केहेन नहि। हम बजलहॅू बेटाक चिंता त अछि अहॉ के मुदा ई बेटीयो त हमरे अहिंक छी एक्कर चिंता के करतै एसगर हमही की अहॅू? एतबाक सुनि हमर कनियॉ मुहॅं चमकबैत रसोइघर दिस चलि गेलिह।
भिंसर भेलैक मुदा राति भरि हम ऑखि नहि मूनलहॅू एक्को रति नीन नहि आएल। भरि राति सोचैत विचारैत रहि गेलहॅू मुदा कुसुम के प्रशनक कोनो जवाब नहि सूझल। भिंसर ठीक सात बजे कुसुम दाई स्कूल जाइ लेल स्कूल बैग लए बिदा भेल त हमरा रहल नहि गेल। हम बजलहॅू कुसुम आई अहॉ स्कूल नहीं जाउ हमहॅू आइ कॉलेज सॅ छुटटी लए लेने छी तहि ,द्वारे दूनू बाप-बेटी भरि मोन गप-शप क लैत छी।एतबाक सुनि कुसुम फुदकैत हॅसैत हमरा लग मे आबि गेल कि हम ओकरा कोरा मे लए के झुला झुलाबए लगलहॅू। कुसुम बाजल पप्पा आई अहॉ पढ़बै लेल कॉलेज किएक नहि गेलहॅू अहॉ कथिक चिंता मे परि गेलहॅू से कहू।
हम बजलहॅू चिंता एतबाक जे अहॉक फोटो कहियाअ? मुदा अहॉ हमरा फरिछा के कहब तखने हम बूझहब हमरा अहॉक प्रशनक कोनो जवाब नहि भेट रहल अछि त अहिं साफ साफ कहू। एतबाक सुनि कुसुम दाई बाजल अहिं कहू त पप्पा अहॉ पी.एच.डी माए हमर एम.बी.ए मुदा देबाल पर हमर फोटो नहि। एहि ,द्वारे त हम समाजक सभ लोक सॅ पूछि रहल छी जे हमर फोटो कहियाअ? समाजक सोच कहियाअ बदलत। एक त कोइखे मे हमरा मारि देल जाइत अछि। जॅं बॅचियोअ जाइत छी त हमरा दाए-माए सभक मुहॅ मलीन भए जाइत छन्हि। ओ पहिने सॅ पोता बेटा हेबाक स्वपन देखैत छथहिन मुदा बेटी हेबाक सपना कियो ने देखैत अछि।
देखैत छियैक गर्भवति माउगी सभ दू-चारि मास पहिने सॅ देवाल पर बेटाक फोटो लगेने रहैत छैक। अड़ोसी पड़ोसी बजैत छथहिन हे महादेव एहि कनियॉ के बेटा देबैए फलां दाए के पोता देबैए। बेटा हाइए ,द्वारे कौबला पाति सॅ लए के अल्टॉसाउण्ड तक ई पूरा समाज बेटीक दुश्मन अछि। हमर माए त एकटा बेटीए छथहिन मुदा कहियोअ सेहन्तो देवाल पर हमर फोटो नहि लगेलखिन। त हम कोन खराब गप पुछलहूॅ जे हमर फोटो कहियाअ। कोन दिन समाजक सोच बदलत कहियाअ माए बहिन सभ देवाल पर बेटीक फोटो लगेतीह? कहियाअ बेटीक जनम भेला पर ढ़ोल पिपही बजा खुशी मनाउल जाएत मधुर बॉटल जाएत? देखैत छियैक बेटाक जनम भेला पर जिलेबी बुनियॉ मुदा बेटीक जनम भेला पर गुड़-चाउर बॉटल जाइत अछि।ई हमरा सॅ बेईमानी नहि त आर की थीक? पप्पा आई हम समाजक सभ लोक सॅ पूछि रहल छी हमर निसाफ कहियाअ?
एखन हम कॉचे-कुमार छी मुदा जेना एखने सॅ हमरा बुझना जा रहल अछि जे हमर कुसुम दाई दुःखित भेल हमरा सॅ हमरा समाजक सभ पुरूख-माउगी सॅ पूछि रहल अछि बाबू अहिं निसाफ कहू हमर फोटो कहियाअ \\
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
kishan-karigar.blogspot.com


text:
उसताद अलाउद्दीन खान
उस्ताद अलाउद्दीन खाँ (१८६२-६ सितम्बर १९७२) एक बहुप्रसिद्ध सरोद वादक छल साथ ही अन्य वाद्य यंत्रसभ क बजावे मे सेहो पारंगत छल। ओ एक अतुलनीय संगीतकार आर बीसम शताब्दी के सबसँ महान संगीत शिक्षकसभ मे से एक मानल जाएत अछी। सन् १९३५ मे पंडित उदय शंकर के बैले समूह के साथ खाँ साहब ने यूरोप क दौरा केलक आर एकर बाद काफी लम्बा समय तक उत्तराखंड के अल्मोड़ा मे स्थित 'उदय शंकर इण्डिया कल्चर सेंटर' से सेहो जुडल रहल। अपन जीनन काल मे ओ कई रागसभ क रचना केलक आर विश्व संगीत जगत मे विख्यात मैहर घराने क नींव रखलक। उनकर सबसँ खास रेकर्डिंग्स मे से अल इण्डिया रेडियोके साथ १९५०-६० के दशक मे कएल गेल उनकर रेकर्डिंग सबसँ अधिक प्रसिद्ध अछी।
अलाउद्दीन खाँ साहब मशहूर सरोद वादक अली अकबर खाँ आर अन्नपूर्णा देवी के पिता छी, साथ ही राजा हुसैन खाँ के चाचा सेहो। एतने नै बाबा अलाउद्दीन खाँ पंडित रवि शंकर, निखिल बनर्जी, पन्नालाल घोष, वसंत राय, बहादुर राय आदि सफल संगीतकारसभ के गुरु सेहो रहल। ओ स्वयं गोपाल चंद्र बनर्जी, लोलो आर मुन्ने खाँ जेहन संगीत के महारथिसभ से संगीत क दीक्षा लेलक।
उसताद अलाउद्दीन खान क कला के क्षेत्र मे सन १९५८ मे पद्म भूषण से सम्मानित कएल गेल छल। एहीसँ पहिले उनका साल १९५४ मे संगीत नाट्य अकादमी अपन सबसँ बड सम्मान 'संगीत नाट्य अकादमी फैलोशिप ' से नवाजने छल। ओ उत्तर प्रदेश राज्य से अछी।


text:
वाङ्गारी माथाई
वाङ्गारी माथाई (उच्चारण: /wænˈɡɑːriː/ /mɑːtˈaɪ/) (१ अप्रैल १९४० – २५ सितम्बर २०११) एक अन्तर्राष्ट्रिय जानल मानल केन्याक वातावरणीय विज्ञ राजनैतिक समाजसेवी आ नोबेल पुरस्कार विजेता छल । हुनकर प्रारम्भिक शिक्षा संयुक्त राज्य अमेरिकाक माउन्ट सेन्ट कोलास्टिका आ पिट्सबर्ग विश्वविद्यालय आ केन्याक नैरोबी विश्वविद्यालयमे भेल छल । अफ्रिकामे मामा मिति (वृक्षक माता) नामसँ माथाई चर्चित छल जकर जन्म सन् १९४० मे केन्याक नायरीमे भेल छल । ओ ग्रीन बेल्ट आन्दोलनक संस्थापक आ महिला अधिकारक लेल लड़निहार प्रसिद्ध केन्याली राजनितिज्ञ आ समाजसेवी छल । ओ साल सन् २००४ मे नोबेल पुरस्कार प्रदान कएल गेल छल । ओ नोबेल पुरस्कार प्राप्त केनिहार पहिल अफ्रिकी महिला छल |
जीवन[सम्पादन करी]
ओ अमेरिका आ केन्यामे उच्चशिक्षा अर्जित केनए छल । सन् १९७० क दशकमे माथाई ग्रीन बेल्ट आन्दोलन नामक गैर सरकारी सङ्गठनक आरम्भ करि पौधरोपण, पर्यावरण संरक्षण आ महिलासभक अधिकारक लेल ध्यान देनए छल । सन् २००४ मे सतत विकास, लोकतन्त्र आ शान्तिक लेल अपन योगदानल कारण ओ नोबेल शान्ति पुरस्कार प्राप्त केनिहार पहिल अफ्रिकी महिला आ पहिल पर्यावरणविद् बनल । वर्ष २००५ मे हिनका भारत सरकार जवाहर लाल नेहरू पुरस्कारसँ सम्मानित केनए छल ।
ओ सन् २००२ मे केन्याक सांसद बनल आ केन्याक सरकारमे मन्त्री सेहो रहल ।[१][२]
सन्दर्भ सामग्रीसभ[सम्पादन करी]
- ↑ "नोबेल पुरस्कार विजेता वंगारी मथाई का निधन", लाइव हिन्दुस्तान, २६ सितम्बर २०११, अभिगमन तिथि २८ अप्रैल २०१४।
- ↑ ए जमाल (२६ सितम्बर २०११), अनवर अशराफ़, सम्पादक, "नोबेल विजेता वंगारी मथाई का निधन", वर्ल्ड न्यूज़, अभिगमन तिथि २८ अप्रैल २०१४।
|shortlink=प्यारामिटर नै ग्रहण केलक (सहायता)


text:
पटना : पटना क लोक लेल मेट्रो रेल क सपना शीघ्र साकार होएत। सोमदिन पटना मेट्रो रेल लेल डीपीआर तैयार करबाक काज शुरू भ गेल। एहि काज लेल एमओयू पर हस्ताक्षर कैल गेल। एग्रिमेंट पर हस्ताक्षर राइट्स लिमिटेड के निदेशक (परियोजना) अरविंद कुमार आ राज्य सरकार क नगर विकास विभाग क सचिव केलथि। एहि मौका पर बीयूआईडीसीओ क प्रबंध निदेशक अनुपम सुमन आ नगर विकास विभाग क निदेशक जय सिंह सेहो उपस्थित छलाह। समझौता क बाद उम्मीद कैल जा रहल अछि जे व्यवहायर्ता रिपोर्ट सितंबर तक आ फाइनल डीपीआर दिसंबर तक प्रस्तुत क देल जाएत। व्यवहायर्ता अध्ययन मे पटना सिटी आ दानापुर (लगभग 30 किलोमीटर) कए कवर कैल जाएत। राइट्स लिमिटेड क निदेशक (परियोजना) कहला अछि जे डीपीआर मे पटना मेट्रो रेल लेल विश्वस्तरीय तकनीकी क इस्तेमाल करबाक सलाह देल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa
पटना मेट्रो लेल भेल राइट्स स समझौता
पटना : पटना क लोक लेल मेट्रो रेल क सपना शीघ्र साकार होएत। सोमदिन पटना मेट्रो रेल लेल डीपीआर तैयार करबाक काज शुरू भ गेल। एहि काज लेल एमओयू पर हस्ताक्षर कैल गेल। एग्रिमेंट पर हस्ताक्षर राइट्स लिमिटेड के निदेशक (परियोजना) अरविंद कुमार आ राज्य सरकार क नगर विकास विभाग क सचिव केलथि। एहि मौका पर बीयूआईडीसीओ क प्रबंध निदेशक अनुपम सुमन आ नगर विकास विभाग क निदेशक जय सिंह सेहो उपस्थित छलाह। समझौता क बाद उम्मीद कैल जा रहल अछि जे व्यवहायर्ता रिपोर्ट सितंबर तक आ फाइनल डीपीआर दिसंबर तक प्रस्तुत क देल जाएत। व्यवहायर्ता अध्ययन मे पटना सिटी आ दानापुर (लगभग 30 किलोमीटर) कए कवर कैल जाएत। राइट्स लिमिटेड क निदेशक (परियोजना) कहला अछि जे डीपीआर मे पटना मेट्रो रेल लेल विश्वस्तरीय तकनीकी क इस्तेमाल करबाक सलाह देल जाएत।


text:
नेटफ्लिक्स
नेटफ्लिक्स एकटा अमेरिकी कम्पनी छी, जे उपयोग अनुसारक इन्टरनेटक माध्यम सँ लोकके मिडिया उपलब्ध कराबैत अछि । ई अस्ट्रेलिया[१], न्यू ज़ीलैंड, दक्षिण अमेरिका, जापान, उत्तर अमेरिका, आ यूरोपक किछ भाग जेना डेनमार्क, फ्रान्स, जर्मनी, नेदरल्याण्ड, नर्वे, स्वीडेन, फिनल्याण्ड, स्विट्जरल्याण्ड, अस्ट्रिया, बेल्जियम, लक्जेम्बर्ग, आयरल्याण्ड, स्कटल्याण्ड आ इङ्ल्यान्डमे उपलब्ध अछि ।[२] ई अमेरिकामे डिभिडीके माध्यमसँ पठाओल जाइत अछि । एकर निर्माण सन् १९९७ मे क्यालिफोर्नियामे कएल गेल छल । ई सदस्यता सेवा सन् १९९९ मे शुरू केलक । सन् २००९ मे ई कुल १,००,००० शीर्षकमे डिभिडी प्रदान करि लागल ।
इतिहास[सम्पादन करी]
ई कम्पनी पहिलेसँ सेहो प्योर सफ्टवेयर नामक कम्पनीमे कार्य करि चुकल अछि।


text:
दिल्ली, मिथिला मिरर-शिवेश झा: एक फेर स्पिनर के बेहतरीन प्रदर्शन के बल पर भारत तेसर क्रिकेट टेस्टक चारिम दिन मंगलदिन इंग्लैंड के आठ विकेट स हराकय पांच मैचक श्रृंखला मे 2-0 के बढ़त बना लेलक अछि। भारतक स्पिन तिकडी आर अश्विन (तीन विकेट), रविंद्र जडेजा आ जयंत यादव (दू-दू विकेट) दोसर पारी मे इंग्लैंड के 236 रन पर पवेलियन पठा देलक।
टीम मे आठ साल बाद वापसी करय वला पार्थिव पटेल 53 गेंद मे 11 चौका आ एक छक्का के मददि सं नाबाद 67 रन बनेलनि। जाहि सं भारत 103 रनक लक्ष्य दू विकेट गवा क आसानी स हासिल कयलेलक। पटेल एक्स्ट्रा कवर मे चौका जड़िकय भारत के जीत तक पहुंचेलनि।
पटेल आ चेतेश्वर पुजारा (25) 15.2 ओवर मे 81 रनक साझेदारी कय भारत के 20.2 ओवर मे लक्ष्य तक पहुंचा देलक। पार्थिव टी20 क्रिकेट के अप्पन महारथ के नमूना पेश करैत आक्रामक पारी खेलेलनि। ओ 50 रन सिर्फ 39 गेंद मे आठ चौका आ एकटा छक्का के संग पूरा केलनि।
अहि सं पहिने युवा हसीब हमीद के 156 गेंद मे 59 रनक मददि स इंग्लैंड 200 रनक आंकड़ा पार केलक। आँगुर मे चोटक बावजूद आठम नंबर के बल्लेबाज हमीद ई उम्दा पारी खेलेलनि, जाहि मे छह चौका आ एक छक्का शामिल छल।


text:
बेगूसराय (बीहट)। 11 जनवरी। महात्मा गांधी उच्च विद्यालय बीहट केँ कार्यालय मे मंगल दिन हंगामा करब व सरकारी काज मे बाधा डालब, गाली गलौज, जान सँ मारबाक धमकी ल'के विद्यालय केर प्रभारी प्रधानाध्यापक विजय कुमार चौधरी एफसीआई ओपी मे नियोजित शिक्षिका सरिता कुमारी केर विरूद्ध मामला दर्ज करौलनि। एफसीआई ओपी प्रभारी ज्योति कुमार लिखित आवेदन पर कांड संख्या 06/18 केर तहत मामला दर्ज केना अछि। मामला दर्ज भेलाक बाद पुलिस द्वारा एखन धरी कोनो डेग नहि उठाओल गेल अछि।
ओतहि विद्यालय शिक्षा समिति केर सदस्य दिनेश कुमार सिंह कहलनि कि आय 11 जनवरी केँ विद्यालय परिसर मे स्थानीय विधायक वीरेंद्र कुमारक संग ग्रामीण सभक एक बैठक आयोजित कायल गेल अछि, जाहिमे विद्यालय केँ गिरैत शैक्षणिक व्यवस्था व शिक्षक सभक द्वारा अभद्र व्यवहार ल'के आगुक रणनीति तैयार कायल जायत। जानकार सभक मानी तेँ विद्यालय केर शैक्षणिक व्यवस्था केँ चौपट व विद्यालय मे गुटबाजी कराई बला दू शिक्षक नंदन कुमार एवं पीयूष पान केन सेहो विद्यालय सँ हटेबाक मांग स्थानीय जनप्रतिनिधि आओर बुद्धिजीवि सभक द्वारा उठे लागल अछि।
एहि मामलाक विस्तृत जानकारी लेल नीचाँक लिंक देखि;


text:
योजना आयोग के अनुसार बिहार 10.9 प्रतिशत आर्थिक वृद्धि दर के संग गुजरात सं आगां बढ़ि गेल अछि.
आयोग के कहनाए अछि जे 2001-05 साल मे बिहार 2.9 वृद्धि दर के संग सभसं सुस्त
गति सं आगां बढ़ए वाला राज्य छल मुदा 2006 सं 2010 के बीच ई वृद्धि दर 10.9 प्रतिशत पर पहुंचि गेल.
जखन कि गुजरातक वृद्धि दर 2006 सं 2010 के बीच सिर्फ 9.3 प्रतिशत रहल.
योजना आयोग के कहनाए अछि जे बिहार आब बीमारु राज्य नहि रहल. तेजी सं विकास करि रहल अछि. तेजी सं आगां बढ़ि रहल अछि.
ई तं नीक खबर अछि मुदा योजना आयोग एकरे संग एकटा कष्ट वाला खबर इहो द देलक जे बिहार के विशेष राज्यक दर्जा नहि मिलत. किएक कि बिहार एकर पात्र नहि अछि. एकरा लेल जे मापदंड अछि बिहार ओहि मे फिट नहि बैसेत अछि.


text:
सावित्री कुमारी
दरभंगा । संघ लोक सेवा आयोग क सिविल सेवा परीक्षा क नतीजा सोझा अछि आ मैथिली एक बेर फेर सिद्ध केलक अछि जे ओ कोनो आन भाषा क मुकाबले सफलताक बेहतर गारंटी अछि । एहि साल मैथिली भाषा स उत्तीर्ण कुल 22 गोट छात्र साक्षात्कार मे शामिल भेल छलथि, जाहि मे स 13 गोट छात्र क चयन भेल अछि । कोनो भारतीय भाषा लेल इ चयनक एकटा रिकार्ड अछि । मैथिली भाषा स सफल भेल छात्र मे चारिटा छात्र मिथिला मूलक नहि छथि । हरियाणा, उत्तर प्रदेश आ राजस्थान मूल क चारिगोट छात्र क सफलता बता रहल अछि जे कहियो मैथिल ब्राह्मण भाषा बताउल गेल मैथिली आइ अपन राष्ट्रीय उपस्थिति दर्ज करा चुकल अछि । खास गप इ सेहो अछि जे घोषित परिणाम मे मैथिली भाषा क चुनाव केनिहार छात्रक रैंक सेहो 109 स 913 क बीच अछि । सूची पर ध्यान दी त मधुबनीक नीरज कुमार झा -109 आ सचिन कुमार-129 रैंक भेटल अछि। पटनाक राकेश रंजन – 138, विवेक कुमार – 200, कुमार सत्यम- 339 रैंक भेटल अछि । उत्तर प्रदेशक अर्चित विश्वेश -335 रैंक पौलथि त मुजफ्फरपुर क मनीष कुमार- 399 रैंक पर छथि । हरियाणाक आदित्य भरद्वाज- 441 त सुपौलक सोनम कुमार- 451 पर छथि । भागलपुरक कुंदन कुमार -553 आ मुजफ्फरपुर प्रभात कुमार – 775 रैंक पौलथि अछि। राजस्थान क सतपाल – 809 आ सबस नीचा राजस्थान कए नीलिमा खोरवाल -913 रैंक पर संतोष जोकर छथि ।
उल्लेखनीय अछि जे एहि साल देशभरि मे 1099 उम्मीदवार बाजी मारलथि अछि । सामान्य वर्ग स 500, ओबीसी क 347, एससी कैटगरी के 163 और एसटी के 89 उम्मीदवार सफलता हासिल केलथि अछि । आईएएस लेल 180, आईएफएस लेल 45 आ आईपीएस लेल 150 उम्मीदवार क चयन भेल अछि । एकर अलावा केंद्रीय सेवाओं मे ग्रुप-ए लेल 603 आ ग्रुप-बी लेल 231 क चयन भेल अछि ।
परिणाम मे अगर बिहारी क गप करि त एहि साल कुल 31 टा उम्मीदवार बिहार स चयन सूची मे छथि । दरभंगा क सौम्या झा, मधुबनी क नीरज झा, सुमित कुमार झा आ पटना क सन्नी राज क्रमश: 58, 109 ,111 आ 132म रैंक प्राप्त केलथि अछि । बासुकीनाथ झा आ आदित्य झा कए क्रमश: 378 आ 503 स्थान प्राप्त भेल । हिनकर केन्द्रीय सेवा (समुह अ) लेल चयन भेल।
नीरज झा आ सन्नी राज पिछला साल इंडियन रेवेन्यू सर्विसेज क्लियर क चुकल छलथि। 109 रैंक अननिहार नीरज झा विदेश सेवा मे जेताह। नीरज मूल रूप स मधुबनी छथि मुदा फिलहाल धनबाद मे रहैत छथि।
सन्नी राज क इ चारिम प्रयास छल। 132म रैंक स खुश छथि। सन्नी डीएवी खगौल स मैट्रिक केलाक बाद एनआइटी जमशेदपुर स इंजीनियरिंग मे ग्रेजुएशन केलथि।


text:
पटना । बिहार सरकार राज्य मे निवेश क सही तस्वीर अनबा लेल आब एहन निवेश प्रस्ताव क मंजूरी खत्म करत जेकरा कई साल पहिने मंजूरी भेटल, मुदा एखन धरि कोनो निवेश नहि कैल गेल अछि। सरकारक एहि फैसला स राज्य लग निवेश प्रस्ताव क कुल लागत मे करीब 2.5 लाख करोड़ टकाक कमी एबाक आशंका अछि। राज्य क उद्योग विभाग क प्रधान सचिव नवीन वर्मा क अनुसार सरकार राज्य क औद्योगीकरण क काफी कोशिश क रहल अछि। एकर नतीजा अछि जे सरकार लग निवेश क काफी प्रस्ताव आबि रहल अछि जेकरा मंजूरी देबा लेल राज्य निवेश प्रोत्साहन बोर्ड (एसआईपीबी) क गठन कैल गेल अछि। बोर्ड ज्यादातर प्रस्ताव कए अपन मंजूरी देने अछि, किछु प्रस्ताव पर निशेव सेहो भेल, मुदा मंजूरीक दौरान कईटा अगंभीर प्रस्ताव कए सेहो मंजूरी भेट गेल अछि जाहि स राज्य मे निवेश प्रस्ताव क स्तर काफी प्रभावित भ गेल अछि। इ तस्वीर हकीकत स काफी दूर जा चुकल अछि। ओ कहला जे सरकार एहन प्रस्ताव कए देल गेल मंजूरी खत्म करबा लेल योजना तैयार क रहल अछि। एहि स राज्य मे निवेश क तेज रफ्तार क सही तस्वीर लोक कए सामने आबि सकत। संगहि, निवेशक जल्द स जल्द अपन योजना कए जमीन पर अनबा लेल सक्रिय हेताह। वर्मा कहला जे एसआईपीबी बिहार मे एखन धरि 3 लाख करोड़ स बेसी क निवेश प्रस्ताव कए मंजूरी द चुकल अछि, जखन कि जमीन पर निवेश महज 5-6 हजार करोड़ टका क भ सकल अछि। वर्मा क कहब अछि जे सरकार क उपलब्धि छोट नहि अछि मुदा जमीन पर निवेश नहि भेला स उपलब्धि देखार नहि भ पाबि रहल अछि। सूत्र क कहब अछि जे सरकार अपन एहि नीतिक सबस पहिने बिजली परियोजना क प्रस्ताव कए भेटल मंजूरी कए खत्म करबा मे करत।
राज्य सरकार क एकटा वरिष्ठ अधिकारी कहला जे बिहार क संग विश्वास संकट छल। कईटा निवेशक बिहार उद्योग नीति कए जांचबा लेल एहिना प्रस्ताव द देने छलाह। एहन सबस बेसी प्रस्ताव ऊर्जा क्षेत्र मे आयल छल। एहि लेल ऊर्जा क्षेत्र क अगंभीर प्रस्ताव क मंजूरी कए सबस पहिने निरस्त कैल जाए। एकर बाद चीनी मिल क क्षेत्र मे सेहो एहन कईटा प्रस्ताव देखा रहल अछि। एहि क्षेत्र मे सेहो काफी साफ-सफाई क जरूरत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
रद्द होएत दू लाख करोड क निवेश प्रस्ताव क मंजूरी
पटना । बिहार सरकार राज्य मे निवेश क सही तस्वीर अनबा लेल आब एहन निवेश प्रस्ताव क मंजूरी खत्म करत जेकरा कई साल पहिने मंजूरी भेटल, मुदा एखन धरि कोनो निवेश नहि कैल गेल अछि। सरकारक एहि फैसला स राज्य लग निवेश प्रस्ताव क कुल लागत मे करीब 2.5 लाख करोड़ टकाक कमी एबाक आशंका अछि। राज्य क उद्योग विभाग क प्रधान सचिव नवीन वर्मा क अनुसार सरकार राज्य क औद्योगीकरण क काफी कोशिश क रहल अछि। एकर नतीजा अछि जे सरकार लग निवेश क काफी प्रस्ताव आबि रहल अछि जेकरा मंजूरी देबा लेल राज्य निवेश प्रोत्साहन बोर्ड (एसआईपीबी) क गठन कैल गेल अछि। बोर्ड ज्यादातर प्रस्ताव कए अपन मंजूरी देने अछि, किछु प्रस्ताव पर निशेव सेहो भेल, मुदा मंजूरीक दौरान कईटा अगंभीर प्रस्ताव कए सेहो मंजूरी भेट गेल अछि जाहि स राज्य मे निवेश प्रस्ताव क स्तर काफी प्रभावित भ गेल अछि। इ तस्वीर हकीकत स काफी दूर जा चुकल अछि। ओ कहला जे सरकार एहन प्रस्ताव कए देल गेल मंजूरी खत्म करबा लेल योजना तैयार क रहल अछि। एहि स राज्य मे निवेश क तेज रफ्तार क सही तस्वीर लोक कए सामने आबि सकत। संगहि, निवेशक जल्द स जल्द अपन योजना कए जमीन पर अनबा लेल सक्रिय हेताह। वर्मा कहला जे एसआईपीबी बिहार मे एखन धरि 3 लाख करोड़ स बेसी क निवेश प्रस्ताव कए मंजूरी द चुकल अछि, जखन कि जमीन पर निवेश महज 5-6 हजार करोड़ टका क भ सकल अछि। वर्मा क कहब अछि जे सरकार क उपलब्धि छोट नहि अछि मुदा जमीन पर निवेश नहि भेला स उपलब्धि देखार नहि भ पाबि रहल अछि। सूत्र क कहब अछि जे सरकार अपन एहि नीतिक सबस पहिने बिजली परियोजना क प्रस्ताव कए भेटल मंजूरी कए खत्म करबा मे करत।


text:
सोमवार, 21 अक्तूबर 2013
फाटल पन्ना
160. फाटल पन्ना
"हे अहाँक बारेमे बड सूनि रहल छी ।अपन जुआन पत्निकेँ छोड़ि दोसर संग...ई सब नीक नै भेल ।"सुनीता अपन पति सुकेशकेँ उपराग दैत कहलनि ।ई सुनिते सुकेश तामसे लह-लह करऽ लागल "हम कमाइ छी ।हम जे करी ओइसँ अहाँकेँ की ?" बात बिगड़ैत चलि गेल ।रिश्तामे खटास बढ़ैत-बढ़ैत तलाक धरि पहुँचि गेलै ।आब सुकेश अपन प्रेमिका संग रहऽ लागल ।
" यै मृगनैनी अहाँ एतेक टाका बेकारमे व्यर्थ करैत छी ।बुझू तँ काल्हिये हार किनलौं आ फेर आइये... "सुकेश अपन प्रेमिकाकेँ कने दबारैत कहलक ।ई सुनिते प्रेमिका सुकेशपर टूटि पड़ल "एना जुनि बाजल कर ।तूँ हमरा आनलें हम अपना मोने थोड़े एलियौ ।" झगड़ा बढ़ि गेल ।बाता-बातीक बीचमे एक-दू थप्पर सुकेशकेँ लागियो गेलै ।राति भरि सूति नै सकल ।सुकेशकेँ लागऽ लागलै जे सुनीताकेँ जिनगीसँ दूर भेलासँ ओकर जिनगीक सबसँ सुन्नर पन्ना फाटि गेल छै ।
अमित मिश्र
"हे अहाँक बारेमे बड सूनि रहल छी ।अपन जुआन पत्निकेँ छोड़ि दोसर संग...ई सब नीक नै भेल ।"सुनीता अपन पति सुकेशकेँ उपराग दैत कहलनि ।ई सुनिते सुकेश तामसे लह-लह करऽ लागल "हम कमाइ छी ।हम जे करी ओइसँ अहाँकेँ की ?" बात बिगड़ैत चलि गेल ।रिश्तामे खटास बढ़ैत-बढ़ैत तलाक धरि पहुँचि गेलै ।आब सुकेश अपन प्रेमिका संग रहऽ लागल ।
" यै मृगनैनी अहाँ एतेक टाका बेकारमे व्यर्थ करैत छी ।बुझू तँ काल्हिये हार किनलौं आ फेर आइये... "सुकेश अपन प्रेमिकाकेँ कने दबारैत कहलक ।ई सुनिते प्रेमिका सुकेशपर टूटि पड़ल "एना जुनि बाजल कर ।तूँ हमरा आनलें हम अपना मोने थोड़े एलियौ ।" झगड़ा बढ़ि गेल ।बाता-बातीक बीचमे एक-दू थप्पर सुकेशकेँ लागियो गेलै ।राति भरि सूति नै सकल ।सुकेशकेँ लागऽ लागलै जे सुनीताकेँ जिनगीसँ दूर भेलासँ ओकर जिनगीक सबसँ सुन्नर पन्ना फाटि गेल छै ।
अमित मिश्र
सदस्यता लें टिप्पणियाँ भेजें (Atom)


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Friday, 31 January 2014
गजल
बताह भेलइ मनुआं आब कोना मानत
पुरान यादिक गठरी फोलि फेरो कानत
करेज़ चनकल टुकरी भेल संगी रूसल
समेट सभटा टूटल टूक फेरो गानत
बिसैर नहि पेलक ओकर मधुर यादक पल
सिनेह नहि बिसरत ई बात फ़ेरो ठानत
ससैर गेलै प्रेमक ताग छलई तानल
सहेज सभटा प्रेमक ताग फेरो तानत
सचेत कतबो केलहुँ मोन अप्पन कोना
जड़ैत डिबिया सन मोनक इ गप के जानत
सभ पाँतिमे मात्राक्रम - 1212+2222+122+22
तिथि:३१/०१/२०१४
©राम कुमार मिश्र
गजल/आलेखक लेखक/प्रस्तुतकर्ता छथि: Ram Kumar Mishra at 1/31/2014 04:40:00 pm
खोजबीनक कूट-शब्द: गजल, राम कुमार मिश्र
गाम छोड़ति हम कानि गेलहुँ, बाम भेलइ दिन जानि गेलहुँ, नेह टूटल सब बन्धु छूटल , भाग भूटल हम मानि गेलहुँ, © राम कुमार मिश्र
Subscribe to: Post Comments (Atom)


text:
शनिवार, 14 सितंबर 2013
भगवानकेँ जे नीक लगनि
बाबा भोलेनाथक विशाल मन्दिर। मुख्य शिवलिंग आ समस्त शिव परिवारक भव्य आ सुन्दर मूर्ति। साँझक समय एक-एक कए भक्त सब अबैत आ बाबाक स्तुति वन्दना करैत जाएत। एकटा चारि बर्खक नेना आबि बाबा दिस धियानसँ देखैत। ताबएतमे एकटा भक्त आबि बाबाक सोंझाँ श्लोक, “कर्पुर गौरं करुणावतारं....” सुना कए चलि गेला।
दोसर भक्त आबि, “नमामी शमसान निर्वा.....” सुनाबए लगला। एनाहिते आन आन भक्त सब सेहो किछु ने किछु मन्त्र श्लोक प्राथनासँ बाबा भोलेनाथकेँ मनाबेएमे लागल। ई सब देख सुनि ओहि नेनाक वाल मोन सोचए लागल, “हम की सुनाबू ? हमरा तँ किछु नहि अबैत अछि ? कोनो बात नहि एलहुँ तँ किछु नहि किछु सुनाएब तँ जरुर।
ई सोचैत नेना अप्पन दुनू कल जोरि, आँखि मुनि धियानक मुदरामे पढ़ लागल, “अ आ इ ई उ ऊ ए ऐ ओ औ अं अः क ख ग घ..........”
नेनाकेँ ई पढ़ैत देख पुजारी बाबासँ नहि रहल गेलनि। ओ कनीक काल धियानसँ सुनला बाद नेना सँ पूछि बैसला, “बौआ ई अ आ किएक पढ़ि रहल छी ?”
“जकरा देखू किछु ने किछु मन्त्र पढ़ि कए जाइए, हमरा तँ अओर किछु अबिते नहि अछि, तेँ अ आ पढ़ि रहल छी। भगवानकेँ जे नीक लगनि एहिमे सँ छाँति लेता।”
*****जगदानन्द झा ‘मनु’
कोई टिप्पणी नहीं:
सदस्यता लें टिप्पणियाँ भेजें (Atom)


text:
समकालीन मैथिली कविता मे कवियित्रीक अभाव सहजहि अकानल जा सकैत अछि। एहि चिंतन पर साकांक्ष होइत जे किछु नाम सद्यः सोझाँ अबैछ ताहि मे पहिलुक नाम अछि श्रीमती शारदा झा। शारदा जी बनारस हिन्दू विश्वविद्यालय सँ स्नातक प्रतिष्ठाक उपरांत अंग्रेजी तथा दर्शनशास्त्र मे स्नातोकोत्तर करैत एखन सम्प्रति हैदराबाद मे शिक्षण वृत्ति सँ सम्बद्ध छथि। एमहर किछु समय सँ हिनक कविता निरंतर विभिन्न पत्र-पत्रिका सभ मे छपैत,परिचर्चाक केंद्र बनैत पाठक आ आलोचक दुनू केँ आकर्षित केलकनि अछि। शारदा जीक कविता मे उपस्थित दार्शनिक विपुलता, एब्स्ट्रेक्टक नूतन प्रयोग,अभिव्यक्तिक सहजता आ रुचिकर भाषा शौष्ठव हिनका समकालीन मैथिली कविता मे विशिष्टताक संग स्थापित करैत अछि। एकाधिक कविता ट्रांस सँ उठैत अपन विविधता आ सरोकारी प्रवृत्तिक कारणे समाजक एकहेक परिवेश मे स्वीकृति पबैत अछि। अपन प्रवाह मे सौम्य ई कविता सभ कलकल बहैत चुप्पा प्रहार करैत अछि,सचेत करैत अछि,प्रतिकार करैत अछि आ पाठकक स्मृति पर अपन एहि मिश्रित शिल्प सँ विशेष प्रभाव उत्पन्न करैत अछि। हिनक सार्थक उपस्थिति मैथिलीक अजस्रता केँ आओर सम्पन्न करत एहि उमेदक संग एहिठाम तीन गोट कविता परसि रहल छी।पढू आ पढ़ि केँ अपन विचार साझा करू:-
१. बिना अपराधबोध केँ
अपन कल्पना आ स्वप्नक दुनिया मे
स्त्री होइत अछि मात्र एक गोट स्त्री
सामाजिक सबटा सम्बन्ध केँ नकारि कँ
ओ चुनैत अछि अपना केँ
बिना कोनो अपराधबोध केँ
कोनो गाछक छाहरि तर
निसभेर दुपहरियो मे हेरैत अछि स्त्री
पियर अकास मे नील चन्द्रमा
जे सभदिन दूनू पपनिक बीच
बहैत रहैत अछि नोनछराइन पानि मे
कारी भ' जाइत छै सुरुज स्त्रीक कल्पना मे
आ ओकर छाँह मे जिअबैत अछि ओ
अपन भविष्यक सुरुजमुखीक खेत
ओसक बुन्न ओढ़ने ठाढ़ तरेगन सभक चमक
गड़' लगैत छै स्त्रीक तरबा मे काँट जकाँ
पटिया पर ओछाओल देह पर
अभर' लगैत छै
मोनक घाहक चिन्ह
ठोर बनि जाइत छै धरगर हाँसू
जे काटि क' खसा देबए चाहैत छै
सबटा प्रेम गीत आ विरहक राग
जकरा सुनबाक लेल
लगले रहि जाइत छै ओकर मोन
स्त्रीक वास्तविकता आ ओकर कल्पनाक बाट
हेरा जाइत छै समाजक जंगल मे
ओ सबटा जनितो-देखितो
नहि उठबैत अछि वास्तविकताक बाट दिस डेग
अपन स्वप्नक संसार मे
ओकर हरियर लहलहाइत गाछ सन मोन अपनहि मे परिपूर्ण
अपन जीवन जीबि रहल अछि
मात्र एक गोट स्त्री भए जिनाइ
करैत छै ओकर अस्तित्व केँ पूर्ण
बिना कोनो अपराधबोध केँ
२.प्रेम कविताक बाद
अनेको प्रेम-कविता पढ़लाक बाद
हम ताकए लगैत छी प्रेम
अपन चारू दिस
नहि अभरैत अछि हाथ मे कोनो हाथ
देखाइत अछि छाउर उधियाइत
जे बन्न नजरि मे पैसि
मेघाच्छादित लोहित अकास
उतारि देने अछि आँखि मे
आ अधर पर अधीर विस्मृत सन मुस्कान
तन्द्रा टुटने अबैत अछि ध्यान
तिलिस्मी दुनियाँ सँ आबि गेल छी बाहर
हाथ मे किताब आ ओकर फड़फड़ाइत पन्ना
कहि रहल अछि व्यंग्य मे
आब प्रेम-कविता मे फेर सँ प्रेम तकनाइ
नहि हैत सम्भव
हम बीछए लगैत छी
ओहि किताब सँ
झहरि झहरि क' खसल शब्द सब
जाहि सँ अबैत अछि अतीतक सुवास
ओहि सँ बहराइत सिनेहक धार
तीतल हमर मोन ओकर कागत पर
आ पैसि गेल देहक नस-नस मे सुरा जकाँ
हरि नेने हमर सोचबा आ बुझबाक शक्ति
आकि तखने टूटैत अछि स्वप्न
ठीके त' छै
कविता लिखलाक बाद
सम्पन्न भ' जाइत छै काज शब्दक ओहिना
जेना प्रेम केलाक बाद
नहि रहि जाइत छै बाकी ओकर कोनो अवशेष
दृष्टिगत त' नहिए टा
बचैत छै मात्र ओहि क्षणक टीस
जखन अपन हृदयकेँ हविष्य बना
समर्पित कए देने छलियै
सुखक आभासी जाल मे
मुदा हे हतभागी प्रेमी हृदय
समयक मुसरी कटलक आ कएलक छिन्न-भिन्न
ओहि जाल केँ
फेर सँ गँहीर अंधकूप मे
खसि पड़ल छपाक सँ
जौर सँ छूटल डोल
हम ऊब-डूब करैत आपस्यांत भेल छी
सांस लेबाक प्रयास करैत
फेर सँ प्रेम-कविताक किताब हथोरैत छी
प्रेम मे जीबाक चेष्टा करैत
डूबैत आ मरैत
प्रेम -कविता पढ़ैत
प्रेम कविता गढ़ैत
एकटा आओर पन्ना उनटौबैत छी
३.विरोधक स्वर
डरू ओहि दिन सँ हे प्रचंड सूर्य
जाहि दिन बन्न भ' जायत फूल फुलायब
अहाँकेँ देखि आँखि फोलब
क' ने दिए ओ विरोध
अहाँक धधकैत आगिक धाह केर
डरू हे सूर्य, डरू
जहिया सबटा कोमलता आ सुंदरता
न्याय आ समानता
प्रेम आ आह्लाद
रहि जायत किताबहि टा मे
तहिया तरबाक त'र बचि जायत मात्र
सेरायल जमल लावा
परती सुखायल कारी धरती
नहि क सकत ओकर आत्मा केँ उजागर
अहाँक कोनो टा किरण
नहि फूटत नबका कोंपल
नहि जनमत कोनो बीया
यैह प्रतिवाद हैत फूलक
नागफणियों पर नहि उतरत कहियो चान
डरू हे सूर्य, डरू
कोना क' जीब अहाँ एहेन ऊष्माविहीन जीवन
सुखाए लागल अछि गाछ
मौला गेल अछि कोंढ़ी सब
सम्हरि जाउ
प्रतिरोधक ई विध्वंसक स्वर
मूक अछि
_________________________________________________________________________
शारदा झा सँ jhasharda@gmail.com पर संपर्क भ' सकैत अछि.


text:
जानकी नवमी पर नीतीश सरकार किशोरी लेल खोललक खजाना
कन्याक जन्म स स्नातक भेला तक समेकित रूप स भेटत कुल 54,100 टका
समदिया
पटना । जानकी नवमी स ठीक पहिने किशोरी लेल बिहार सरकार अपन खजाना खोलि देलक अछि। वैदेहीक जन्म स ओकर स्नातक बनबा धरि नीतीश सरकार कदम दर कदम आर्थिक मदद देत। नीतीश कैबिनेट मुख्यमंत्री कन्या उत्थान योजना कए मंजूरी द देलक अछि। इ ऐतिहासिक निर्णय मुख्यमंत्री नीतीश कुमारक अध्यक्षता मे भेल राज्य कैबिनेट क बैसार मे लेल गेल। इ योजना राज्य क सबटा बेटी कए जन्म स ल कए स्नातक हेबा तक लेल होएत। एहि योजना क लाभ परिवारक दूटा बच्चा धरि भेटत। एहि योजना क तहत समेकित रूप स एकटा कन्या कए जन्म स स्नातक भेला तक कुल 54,100 टका भेटत। मुख्यमंत्री कन्या उत्थान योजना पर प्रति वर्ष 2,221 करोड़ टका स बेसी राशि व्यय क लगभग 1 करोड़ 60 लाख कन्या कए लाभान्वित करबाक अनुमान अछि। एहि योजना क कार्यान्वयन समाज कल्याण विभाग, शिक्षा विभाग आ स्वास्थ्य विभाग करत आ प्रोत्साहन राशि क भुगतान लाभार्थी कए डीबीटी0 क माध्यम स हुनकर बैंक खाता मे कैल जायत।
मुख्यमंत्री कन्या उत्थान योजना क जानकारी दैत मुख्य सचिव अजनी कुमार सिंह कहला जे समाज कल्याण विभाग आब कन्या शिशु क जन्म पर माता/पिता/अभिभावक क बैंक खाता मे 2000 टका राखत । 1 वर्ष पूरा भेला पर आ आधार पंजीयन करेबा पर माता/पिता/अभिभावक क बैंक खाता मे 1000 टका देत। स्वास्थ्य विभाग 2 वर्ष क आयु पूर्ण भेला पर सम्पूर्ण टीकाकरण करेबा लेल माता/पिता/अभिभावक क बैंक खाता मे 2000 देत। जखनकि शिक्षा विभाग वर्ग 1-2 लेल मुख्यमंत्री पोशाक योजनाक अन्तर्गत 600 देत। वर्ग 3-5 लेल मुख्यमंत्री पोशाक योजना क अन्तर्गत 700 टका देत। वर्ग 6-8 लेल मुख्यमंत्री बालिका पोशाक येाजना क अन्तर्गत 1000 जख्खनकि वर्ग 9-12 लेल बिहार शताब्दी मुख्यमंत्री बालिका पोषाक योजना क अन्तर्गत आब 1,500 देल जायत।
मुख्यमंत्री किशोरी स्वास्थ्य कार्यक्रम मे (सैनेटरी नैपकीन लेल) 300 टका देल जायत। इ राशि वर्ग 7-12 क बालिका सब कए भेटत। मुख्यमंत्री बालिका (इन्टरमीडिएट) प्रोत्साहन योजना क तहत अविवाहित इन्टरमीडिएट ($2) उतीर्ण बालिका सब कए 10,000 टका देल जायत जखन कि मुख्यमंत्री बालिका (स्नातक) प्रोत्साहन योजना क तहत स्नातक उतीर्ण बालिका सब कए आब 25,000 टका देल जायत। एहि प्रकार स समेकित रूप स एकटा कन्या कए जन्म स स्नातक तक सरकार कुल 54,100 टका देत।


text:
महोत्तरी जिला
महोत्तरी नेपालक मध्यमाञ्चल विकास क्षेत्रक जनकपुर अञ्चलमे अवस्थित जिला छी । ई जिला नेपालक कूल भूभागक ०.६८% क्षेत्रफल आ कूल जनसङ्ख्याक लगभग २.३९% भाग ओगटने अछि । जनघनत्वक हिसाब सँ नेपालमे महोत्तरी जिला पाँचम् स्थानमे अछि । हिन्दू आ मुस्लिम धर्माबलम्बीक बाहुल्य रहल ई जिलामे बहुतेक-कम करि ९२ जातजातीक बसोबास रहल अछि। ई जिलामे जीवन निर्वाहक प्रमुख स्रोत कृषि पेशा छी । खेतीयोग्य उर्बर भूमि, विद्युत उपलब्धता, सुगम भौगोलिक अवस्था, वनजङ्गल, नदीनाला तथा खुला भारतीय सिमाना जोका विकासक अवसर तथा सम्भावना भेला बादो स्रोतसाधनक समुचित सदुपयोग नै भेला कारण राष्ट्रिय परिवेशमे तराईके पिछडल क्षेत्रक रूपमे ई जिलाके देखल जाइत अछि ।.
विषय सूचीसभ
जिलाक नामाकरण[सम्पादन करी]
भौगोलिक अवस्थिति[सम्पादन करी]
- अक्षांश: २६ डिग्री ३६" उत्तर सँ २८ डिग्री १०" उत्तर धरि
- देशान्तरः पूर्वी ८५ डिग्री ४१" सँ पूर्वी ८५ डिग्री ५७" धरि
- सब सँ उँच स्थान:- ८०८ मिटर
- सब सँ नीचा स्थान:- ६१ मिटर
- सिमाना:- पूर्व- धनुषा जिला, पश्चिम-सर्लाही जिला आ भारतक बिहार, उत्तर- सिन्धुली जिला आ दक्षिण- भारतक बिहार प्रदेश
- क्षेत्रफल:- १,००२ वर्ग किलोमिटर
- अवस्थिति:- तराई प्रदेश
- औषत लम्बाई:- उत्तर-दक्षिण ५८ किलोमीटर
- औषत चौडाई:- पूर्व-पश्चिम १८ किलोमीटर
भौगोलिक हिसाब सँ ई जिलाके उत्तरदिस रहल पत्रेदार चुरेभावर क्षेत्र (१४%), दक्षिणमे तराइके समथर मैदान (८४ %) करि कूल २ भागमे बाँड्ल जा सकैत अछि ।
जिलागत निर्वाचन क्षेत्र अन्तर्गत महोत्तरी जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत महोत्तरी जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
Tuesday, 15 December 2015
भूकम्प - (बाल विज्ञान कथा)
भूकम्प
(बाल विज्ञान कथा)
भोरुका समय छल । कुहेस लागल रहै । मुदा धिया - पुतासभ कहाँ मानए बला छल । भोरे भोरे सूति-उठि कऽ लुरू-खुरू करए लागल छल । जिनगीमे शायद पहिलहि बेर एकटा विचित्र पर मजगर घटनासँ साक्षात्कार भेल छलै ।
— गए प्रीती ! पता छौ, काल्हि रातिमे भूकम्प आएल रहै – प्रीतीकेँ अपना दिशि अबैत देखि सोनी बाजलि ।
— हँ से तँऽ ठीके । काल्हि हमसभ खाएत रही कि अचानके चौकीसभ जोरसँ हिलए लगलै – सोनी उतारा देलक ।
— अरे ! बुझलही की, हमरा तँऽ भेल जे भूत आबि गेल अछि, आ हमर चौकीकेँ जोरसँ झमारि रहल अछि ।
बब्बनक ई बात सुनितहि सभ धिया - पुता संगहि ओहि ठाम बैसल चेतन लोकनि सेहो भभा कऽ हँसि पड़लाह ।
— तँऽ फेर की केलही ? सीरक सँ मुँह झाँपि हनुमान चलीसा पढ़ए लगलही की ? – रत्तन मुस्किआइत कटाक्ष करैत बाजल ।
— तोरा तँऽ हमेशा मजाके बुझाइत छौ – बब्बन थोड़ेक खौंझायल मुद्रामे बाजल । सभहक सोझाँ ओकरा अप्पन मान-सम्मान पर बट्टा लगैत बुझि पड़लै ।
हऽम दलाने पर सुतले रही पर निन्नमे नञि छलहुँ । सीरक तऽरेसँ खरिहानमे भऽ रहल सभ बात सुनैत रही । मूरी उठाए कने जोरसँ कहलियै – बब्बन, तमसाए किए छेँ ? तोरे नहि, बहुतोकेँ से बुझाएल होएतन्हि । पुछहुन्ह गऽ लाल कक्काकेँ, डऽरेँ सुटिया गेल छलाह कि नहि ?
लाल कक्का अपन नामक चर्च सुनि घूरे लगसँ चहकैत बजलाह – एँह, नञि पूछह हमरा तँऽ किछु बुझएबे नहि कएल । लागल जे कुकुर चौकी तऽर मे पैसि खड़बड़बैत अछि । एतबा सुनि उपस्थित सभ धिया-पुता हँसए लागल ।
— अच्छा कहू तँऽ ई भुकम्प किएक अबैत’छि – प्रीती हमरा दिशि तकैत पुछलक ।
— एतबो नञि बूझल छौ, काछु केर पीठ पर ई धरती टिकल छै । ओकरा जखन भारी लगै छै तँऽ ओ हिलए लगैत अछि आ भूकम्प आबि जाइत अछि – बब्बन तपाक सँ बाजल ।
— का ……छु ………….. माने की ? – सोनी हिचकिचाइत पुछलक ।
— अरे काछु माने कछूआ………….टर्टल………….टॉर्ट्वाइज – बब्बन उतारा देलक ।
— दादी तँऽ कहैत छलथिन्ह जे सीता माए धरतीमे समाए गेल छलीह । हुनक मोन अओनाइत छन्हि तँऽ भुकम्प अबैत अछि – रत्तन बाजल ।
— अरे नञि । हम्मर बाबा कहैत छलाह जे समुद्रक ऊपर छाल्ही जेकाँ ई धरती अछि । जखन समुद्रक पानिमे हिलोर उठैछ तँऽ भूकम्प अबैछ – सोनी बाजलि ।
आब सबगोटे अप्पन-अप्पन मोनक बात बाजि चुकल छल । पर, ककरो बात सँ केओ सन्तुष्ट नहि छल वा सभ अपनहि बातकेँ सच मानि रहल छल । तेँ सभ एकाएक चुप भऽ हमरा दिशि ताकए लागल । आँखि मे प्रश्नक भाव आ मोनमे सही उत्तरक उत्कण्ठा नेने ।
हम कम्मल ओढ़ने उठि कऽ बैसि गेलहुँ । मोनमे कने पश्चाताप सेहो छल जे बेकारे टोकारा देलियै । ने टोकारा दितियै आ ने भोरे-भोरे फँसितहुँ । आब तँऽ भोरुका नित्यकर्म निश्चिते बिलमि गेल । फेर हिम्मत कऽ कऽ बजलहुँ –
— देखह ! जे-जे कारण तोँ सभ कहलह से सभ कहबी छै । अपना हिन्दु धर्म ग्रण्थसभमे एहि तरहक किछु खिस्सा भेटैत छै । हँ, जे अन्तिम बात – छाल्ही बला बात – छै, ताहि मे किछु यथार्थक छवि जरूर छै ।
— से कोना ? – प्रीती जिज्ञासा भरल स्वरमे पुछलक ।
— छाल्ही बला बात एखनुका विज्ञानसँ कोना मिलए छै – से बादमे कहबह । हम कहलियै ।
— ठीक छै – प्रीती बाजलि ।
— भूकम्पक कारण बुझबाक लेल आवश्यक छी जे पहिने अप्पन पृथिवीक आन्तरिक संरचनाक बारे मे किछु जानकारी लऽ लेल जाए । पृथिवीक अन्दरक संरचना आ ओकर गतिविधिक बारे मे बुझने बिना ओकर सतह वा पपड़ी पर महसूस होमए बला घटना अर्थात् भूकम्पक विषयमे जानब असम्भव – उपस्थित सभ धियापुताकेँ सम्बोधित करैत हम कहलियै ।
— तऽ बताउ ने – प्रीती बाजलि ।
— ओना तँऽ पृथिवी केर आन्तरिक संरचनाक बारे मे बहुत रास मत – मतान्तर छै, पर जे सभसँ नऽव मत छै ताहि अनुसारेँ सम्पुर्ण पृथिवीकेँ 3 भागमे बाँटल जा सकैत अछि । सभसँ उपरुका भाग भेल भूपर्पटी या पपड़ी (EARTH CRUST / CRUST) । ई भाग हमरा सभकेँ देखाइ दैत अछि आ एही भाग पर सातो महाद्वीप वा महादेश तथा पाँचो महासागर स्थित अछि । सागरक पेनी यानि कि सागरतल पर एकर मोटाई 6 सँ 10 किलोमीटर धरि आ महाद्वीपिय भाग मे 25 सँ 50 किलोमीटर तक होइछ ।
सभ धियापुता धेआन लगा कऽ सुनि रहल छल ।
— सभसँ अन्दर केर भागकेँ भूकेन्द्र वा भूक्रोड (CORE / EARTH’S CORE) कहल जाइत अछि । ई पुनः 2 भागमे विभाजित अछि – अन्तः भूकेन्द्र (INNER CORE) आ बाह्य भूकेन्द्र (OUTER CORE) । सम्पुर्ण भूकेन्द्रक मोटाई पृथिवीक केन्द्रविन्दु सँ 3400 कि॰मि॰ धरि मानल गेल अछि । ई लोहा, निकेल आ सिलिकेट मिश्रित भारी धातुपिण्डसँ बनल अछि । एकर आयतन सम्पुर्ण पृथिवीक आयतनक मात्र 16 प्रतिशत पर भार 32 प्रतिशत अछि, अर्थात् भूकेन्द्रक घनत्त्व बहुत बेशी अछि । बाह्य भूकेन्द्रक संहति द्रव स्वरूपक पर अन्तः भूकेन्द्रक संहति ठोस स्वरूपक बूझि पड़ैत अछि ।
— आ पृथिवीक बिचला भागकेँ की कहैत छियै – बब्बन पुछलक ।
— भूपर्पटी आ भूकेन्द्रक बीच करीब 3000 कि॰मि॰ मोट भागकेँ भूमध्य वा मैण्टल (MANTLE) कहल जाइत छै । ई भाग पुनः 3 उपविभाग मे विभाजित अछि । बाह्य भूकेन्द्र सँ सटल भाग अधोभूमध्य या अधोमैण्टल (LOWER MANTLE) कहबैत अछि जखनि कि भूपर्पटीसँ सटल भाग ऊर्ध्व भूमध्य वा ऊर्ध्व मैण्टल (UPPER MANTLE) कहबैत अछि । मैण्टलक एहि दुनु क्षेत्रक बीच एकटा पातर सनि संक्रमण क्षेत्र (TRANSITION ZONE / AREA) पाओल जाइत अछि । सम्पुर्ण मैण्टल क्षेत्रमे सीलीकेटक अधिकता पाओल जाइत अछि संगहि लोहा आ मैगनेशियम सेहो रहैछ । ऊर्ध्व मैण्टलक संहति अनियमित स्वरूपक रहैछ जखनि कि अधोमैण्टलक संहति द्रवस्वरूपक ।
— यानि कि धरतीक त्रिज्या या अर्धव्यास (RADIUS / HALF DIAMETER) लगभग 6400 कि॰मि॰क भेलै – रत्तन किछु जोड़ैत - बिचारैत हमरा दिशि देखि कऽ बाजल ।
— हाँ एकदम सही । आ पृथिवीक संहति केर बारे मे सेहो किछो ध्यान देलहक आ कि नञि ?
— अधोमैण्टल आ बाह्य भूकेन्द्र द्रव स्वरूपक अछि, ऊर्ध्वमैण्टल अनियमित संहतिक पर अन्तः भूकेन्द्र ठोस अछि । भूपर्पटी सेहो ठोस अछि पर ओहि परक जलमण्डल द्रव अछि – रत्तन उतारा देलक ।
— मतलब कि अन्दरसँ द्रव मैण्टल पर पपड़ी या भूपर्पटी ठोस स्वरूपमे जमल अछि - बजैत काल सोनीक ममुखमण्डल पर खुशी छलकि रहल छलै । ओकरा भूकम्पक बारेमे अप्पन बाबाक बताओल बातसँ साम्य प्रतीत भऽ रहल छलै ।
— हूँऽऽ, बहुत किछु तहिना – हम कहलियै ।
— से तँऽ ठीक पर द्रव भूमध्यक नीचाँमे ठोस भूकेन्द्र कोना ? --- बब्बन धीरेसँ किछु सोचैत बाजल ।
— देखह ! भूपर्पटी पृथिवीक सभसँ बाहरी स्तर अछि तेँ अपेक्षाकृत सभसँ बेसी ठण्ढा अछि । जेना – जेना पृथिवी केर भीतर जाइत छी तेना-तेना दाब आ तापमान बढ़ैत जाइत अछि । इएह कारण अछि जे भूमध्य आ बाहरी भूकेन्द्र द्रव स्वरूपमे अछि । भीतरी भूकेन्द्र सेहो द्रव होयबाक चाहैत छल पर आगाँ दाब एतेक बेशी बढ़ि जाइत अछि कि सर्वाधिक तापमान होयबाक बादो भीतरी भूकेन्द्र ठोस अछि ।
— से कोना बुझै छियै – हमर बात खतमो नञि भेल छल कि रत्तन तपाकसँ बाजि उठल ।
— सभटा आइए पूछि लेबह …………… काल्हि लए सेहो किछु रहऽ दहक ने – बब्बन रत्तनक हाथ झिकैत बाजल ।
— हँ, ई सभ बात फेर कहियो कहबऽ, नञि तँऽ भूकम्पक खिस्सा आधे पर छुटि जएतह । एतऽ धरि बुझलहक किने ? ………… आ कि नञि ?
— हँ बुझि गेलियै; आगू कहू – सभ धियापुता एक्कहि संगे बाजल ।
— द्रव केर ऊपर स्थित कोनो चीज स्थिर नञि रहि सकैत अछि । ओ निरन्तर दहाइत रहैत अछि – जेना कि कोनो काठक टुकड़ी, ………
— नाओ आ पनिया जहाज – प्रीती हमर उदाहरणक सुचीकेँ पुर्ण करबाक प्रयास कएलक ।
— नञि ……… नाओ (नाह या नाव) केँ मनुक्ख करुआड़िसँ चलबैत अछि आ पनिया जहाजमे ई काज ओकर ईञ्जन करैत अछि । ई दुनु दहाइत नञि अछि अपितु हेलैत अछि । हेलब (SWIMMING) सचेष्ट क्रिया अछि, जखनि कि दहाएब (FLOATING) निष्चेष्ट क्रिया । ……… पानि पर काठक टुकड़ी वा कागजक नाओ दहाइत अछि, नञि कि हेलैत अछि । तहिना पृथिवीक सभ महाद्वीप दहाइत रहैत अछि ।
हमर ई कथन सुनि सभ धियापुता अवाक भऽ विश्मयसँ हमरा दिशि ताकए लागल । बब्बनक चेहरा पर चौअनिञा मुस्की (एकटा कुटिल मन्द हास) सेहो छलै – जेनाकि हमर बात पर ओकरा विश्वास नञि हो वा ओ हमरा मूर्ख बूझि रहल हो । मामिलाकेँ ताड़ैत हम बजलहुँ – की विश्वास नञि होइ छऽ ने ???
— धियापुता पुनः किछु नञि बाजल ।
— जखन पहिल बेर एहि तरहक बात कहल गेल तँऽ लोकसभकेँ एहिना विश्वास नञि भेलै । बात पर कोनो ध्यान नञि देल गेलै । परञ्च अल्फ्रेड वेगनर (ALFRED WAGNER) नामक जर्मन जलवायुविज्ञानवेत्ता जखन पूरा साक्ष्यक संग ई परिकल्पना छपबओलन्हि तँऽ वैज्ञानिकलोकनिक ध्यान आकर्षित भेलन्हि । सन् 1912 ई॰ मे ई जर्मन भाषामे मूल रूपसँ छपल छल जकर बाद 1924 ई॰ मे एकर अंग्रेजी अनुवाद छपल आ तकरा बादसँ एखन धरि ई पूरा विश्वमे चर्चाक विषय बनल रहल आ बनल अछि । एकरा “वेगनरक महाद्वीपीय प्रवाह सिद्धान्त” (WAGNER’S CONTINENTAL DRIFT THEORY) कहल जाइत अछि ।
— पर से कोना सम्भव छै – प्रीती किछु सकुचाइत शब्देँ बाजलि ।
— एकर समर्थनमे बहुत रास साक्ष्य वेगनर अपने देने रहथि आ बहुत रास आन प्रमाणसभ बादक भूवैज्ञानिक आ जीववैज्ञानिकलोकनि देलन्हि जकर विस्तृत चर्चा आन दिन फेर कहियो करब ।
— ठीक छै । सभ धियापुता एक स्वरेँ बाजल ।
— इएह महाद्वीपीय प्रवाह मुख्यरूपसँ भूकम्प आ ज्वालामुखी विस्फोट दुनु प्रकारक प्राकृतिक घटनाक लेल उत्तरदायी मानल जाइत अछि ।
— भूकम्पक लेल सेहो !!!!! ……. प्रीती किछु विश्मय ओ जिज्ञासाक स्वरमे बाजलि ।
— हाँ भुकम्पक लेल सेहो – हम आश्वस्त करैत हामी भरलहुँ । वास्तवमे पृथिवीक ऊपरुका भाग या पपड़ी या भूपर्पटी कएक टा छोट-पैघ अलग-अलग टुकड़ीसभक मिलबासँ बनल अछि । एहि टुकड़ीसभकेँ विवर्तन छज्जी या छज्जी या टेक्टोनिक प्लेट (TECTONIC PLATES / PLATES) कहल जाइत अछि । सतत प्रवाहमान होयबाक कारणेँ ई छज्जी सभ भिन्न-भिन्न दिशामे अलग-अलग वेगसँ गतिशील अछि । एहि गतिशीलताक कारण किछु छज्जी एक-दोसराक नजदीक अबैत अछि तँऽ किछु परस्पर दूर भागि रहल अछि । जे छज्जीसभ परस्पर नजदीक आबि रहल अछि तकरसभक किनारी या कोड़ी एक-दोसरासँ टकराइत रहैत अछि आ एक-दोसरा पर जोरगर दबाव आरोपित करैत अछि ।
— अरे बाप रे ! – बब्बन किछु अकचकाइत बाजल ।
— बब्बनक बात सुनि सभ हँसए लागल । बुझाइत अछि बब्बनक दिमाग दुखाए लगलै – रत्तन चुटकी लैत बाजल ।
— नञि, से बात नञि ।
— तँऽ फेर की ? – हम पुछलियै ।
— हम सोचैत रही जे एतेक पैघ पैघ छज्जी सभक आपसी टकराहटि केहेन होइत हेतै – बब्बन उतारा देलक ।
— सही बात । ई टकराहटि एतेक शक्तिशाली होइत अछि जे ओहि ठामक जमीनक पुर्ण स्वरूपहि बदलि जाइत अछि । एहने टकराहटि केर कारण हिमालय पहाड़क निर्माण भेल अछि । वास्तवमे एहि तरहक टकराहटि केर प्रक्रिया – जकरा कि भूवैज्ञानिक लोकनि भू विवर्तनिक प्रक्रिया (PLATE TECTONIC ACTIVITIES) कहैत छथि – भूकम्पक प्रमुख कारण अछि । एहि कारणसँ आयल भूकम्पकेँ विवर्तनिक भूकम्प (TECTONIC EARTHQUAKES) कहल जाइत अछि । एहि प्रकारक भूकम्पक मूल धरतीक भीतर धरातलसँ प्रायः 5 सँ 20 कि॰मि॰ नीचाँ रहैत अछि; आ एकरा द्वारा प्रभावित क्षेत्र बहुत विस्तृत रहैत अछि । कोनहु दू-टा महाद्वपीय छज्जी जाहि ठाम एक-दोसरासँ सटैत अछि, धरती पर ओ एक-टा रेखाक रूपमे बुझना जाइत अछि । ई रेखा सरल रेखा नञि भऽ कऽ प्रायः कतेको स्थान पर वक्र या वलित (टेढ़-मेढ़) होइत अछि । एकरा भ्रंश रेखा/रेषा (FAULT LINE) कहल जाइत अछि ।
— हमरासभकेँ इस्कूलमे बहिनजी कहैत छलथिन्ह जे भूकम्प ज्वालामुखी विस्फोटक कारणेँ अबैत अछि – सोनी हमर बातसँ असमञ्जसक स्वरमे बाजलि ।
— अपन मिथिला क्षेत्रमे तँऽ दूर-दूर धरि कोनहु ज्वालामुखी पहाड़ नञि अछि तखन फेर भूकम्प किएक अबैत अछि ??? ……………….हम भरियऽबैत पुछलियै । सभ धियापुता चुप्प ! …………… फेर हमही चुप्पी तोड़ैत कहलियै – वास्तवमे मिथिला सहित सम्पुर्ण हिमालय आ हिमालयसँ सटल प्रदेशमे एहि प्रकारक माने कि ज्वालामुखीय विष्फोटक कारण भूकम्प नञि अबैत अछि । एहि क्षेत्रमे विवर्तनिके भूकम्प अबैत अछि । आ अपना एहि ठाँ भूकम्प भारतीय विवर्तन छज्जी ओ यूरेशीय विवर्तन छज्जीक परस्पर टकराहटिक परिणाम थिक ।
— ओह ! – सोनी किछु पश्चातापक स्वरमे बाजलि – मोनमे ऊहापोहक स्थिति छलैक जे हमर बात मानए कि बहिनजीक ।
— ज्वालामुखी विस्फोटक कारणेँ सेहो भूकम्प अबैत अछि जकरा ज्वालामुखीजन्य वा ज्वालामुखीय भूकम्प (VOLCANIC EARTHQUAKES) कहल जाइत अछि । एहि तरहक भूकम्प जपान, फिलिपिन्स, मलेशिया, सिंगापुर, इण्डोनेशिया, चिली और पेरू आदि देशसभमे बेसी अबैत अछि । वस्तुतः प्रशान्त महासागरक चारूकातक क्षेत्र भयंकर ज्वालामुखीय गतिविधिक क्षेत्र अछि आ तेँ एहि क्षेत्रकेँ “”अग्नि वलय या “आगिक औंठी (RING OF FIRE) सेहो कहल जाइत अछि ।
— अरे बाप रे ! बब्बन फेर किछु अचंभित स्वरेँ बाजल ।
— हाँ । पर एतबहि नञि ई क्षेत्र विभिन्न महादेशीय छज्जी सभक मिलन-स्थल होयबाक कारणेँ भीषण भूकम्पीय गतिविधिक क्षेत्र सेहो अछि आ तेँ तीव्र सुनामीक क्षेत्र सेहो ।
— ई सुनामी की होइत छै - प्रीती सहज भावेँ पुछलक ।
— अरे टी॰भी॰ पर समाचारमे नञि सुनने रही की ? - समुद्री तुफान होइत छै । बब्बन टीपलक ।
— पर सभ टा इएह क्षेत्रमे किएक - रत्तन जिज्ञासा कएलक ।
— हूँऽऽऽ । नीक प्रश्न छह - हम पैघ साँस छोड़ैत कहलिऐक । एखन तक भेल शोधकार्य ई दर्शाबैत अछि कि धरातल पर ज्वालामुखीय गतिविधि बहुत हद तक महादेशीय छज्जीसभक मिलान केर जगह होइत अछि - हँ, ई बात अलग कि ओ एहि तरहक सब मिलानस्थल पर नञि होइत अछि । समुद्रक पेनी पर या ओकर आस पास होमएबला भूकम्पक कारण समुद्रक ऊपरुका सतह पर पैघ-पैघ आ ऊँच-ऊँच लहरि केर उत्पत्ति होइत अछि । एहि तरंगसभक कारण समुद्रक सतह पर भयंकर तुफान आबि जाइत अछि, जकरा ‘सुनामी’ (TSUNAMI) कहल जाइत अछि । ‘सुनामी’ जपानी भाषाक शब्द अछि जकर अर्थ भेल ‘समुद्री तुफान’ । सन् 1883 ई॰मे समुद्रतल पर क्राकाटोआ ज्वालामुखीक गतिविधिक कारण आयल भूकम्पक परिणामस्वरूप उठल सुनामीमे ओहि क्षेत्रक द्वीपसभ पर लगभग 36,000 लोक मारल गेल छलाह ।
— ओह ! ई तँ बड्ड विनाशकारी छल । - सोनी किछु दुःखाएल स्वरेँ बाजलि ।
— हँ से तँऽ अवश्ये । एकर अतिरिक्त भूकम्पक आन बहुत रास कारण अछि किछु प्राकृति आ किछु मनुक्खक द्वारा सृजित ।
— मनुक्खक द्वारा सृजित - माने ??? - प्रीतीक प्रश्नवाचक स्वर कानमे पड़ल ।
— मनुक्खक द्वारा सृजित यानि कि मनुक्ख द्वारा बनाओल अर्थात् कृत्रिम कारण सभ; जेना कि - पारमाणु बमक विष्फोट, खदान (खाद्यान्न नञि) केर कारण भेल धँसना या धँसाव आदि । पर प्राकृतिक कारणसँ आबएबला भूकम्पक कारणसभमे सभसँ बेसी उपर कहल गेल कारणेसभसँ आबैत अछि आ ओकर विनाशक क्षमता सेहो आन कारणसभसँ आबएबला भूकम्पसभसँ प्रायः बेशी रहैत अछि ।
— अच्छा, ई भूकम्पक केन्द्र की होइत अछि ? - ई सोझ प्रश्न रत्तनक दिशिसँ छल ।
— भूगर्भमे ओ स्थान या केन्द्र जाहि ठाँ चट्टानसभमे होमएबला विशेष परिवर्तनक क्रियासभसँ भूकम्पीय हलचलक प्रारम्भ होइछ ओकरा भूकम्प मूल या भूकम्प केन्द्र (FOCUS / CENTRE) कहल जाइछ । एहि केन्द्र सँ लम्बवत, धरातलक (धरतीक उपरुका सतह पर) जाहि विन्दु पर सभसँ पहिने भूकम्पक धक्काक अनुभव होइछ ओहि स्थानकेँ भूकम्पक अधिकेन्द्र (EPICENTRE) कहल जाइछ । जन सामान्यक भाषामे वा बहुधा समाचार पत्र, आकाशवाणी आ दूरदर्शन आदि मिडियासभमे अधिकेन्द्रहिकेँ भूकम्पक केन्द्र वा मूल कहि देल जाइत अछि आ से …….
— आ से तँऽ भ्रम उत्पन्न करएबला भेल कि ने - हमर बातकेँ बीचहिमे लोकैत रत्तन बाजल ।
— कोनहु भूकम्पक मूल बेशी सँ बेशी कतेक गँहीर भऽ सकैत अछि - जिज्ञाशा रत्तन कएने छल ।
— वस्तुतः भूकम्पक केन्द्र (अधोकेन्द्र) ओहि ठामक धरतीक सतहसँ कतेक गँहीर अछि, ताहि आधार पर भूकम्प केर 3 प्रकार कएल गेल अछि । जाहि भूकम्पक केन्द्र धरातलसँ 70 कि॰मि॰ धरिक गहराई पर रहैत अछि ओ उत्थर भूकम्प (SHALLOW EARTHQUAKES) कहल जाइछ । एहि तरहक भूकम्पमे सबसँ बेसी क्षति अधिकेन्द्रसँ किछु किलोमीटरक परीधि मे होइत अछि । एहि प्रकारक भूकम्प विवर्तनिक या आन बहुतो कारणसँ होइत अछि । धरातलसँ 70 सँ 300 कि॰मि॰ धरिक गहराई पर जाहि भूकम्पक केन्द्र वा मूल रहैत अछि से मँझलुका भूकम्प (EARTHQUAKES OF MEDIUM DEPTH) कहबैत अछि । एहेन भूकम्प प्रायः विवर्तनिक भूकम्प होइछ । विवर्तनिक भूकम्पमे भूकम्पक अधिकेन्द्रसँ बेसी दूरक क्षेत्रसभक कमजोर शैल/चट्टानबला जगहमे अधिक नोकशान होइत अछि । अधिकेन्द्रसँ 300 सँ 700 कि॰मि॰ गँहीर केन्द्र या मूल बला भूकम्प गँहीर/पताली/पतालीय भूकम्प (PLUTONIC EARTHQUAKES) कहबैत अछि । एहि तरहक भूकम्पक उत्पत्तिक कारण एखन धरि अज्ञात अछि ।
— यौ ! टी॰भी॰सभमे जे भूकम्पक केन्द्रक - माने कि अधिकेन्द्रक - चारू कात गोल-गोल वृत्त जेकाँ देखबै छै, से किएक ? - ई प्रीतीक प्रश्न छल ।
— भूकम्प मूलसँ जे ऊर्जा मुक्त होइत अछि (निकसैत / निकलैत अछि) से भूकम्पीय तरंग (SEISMIC WAVES) केर रूपमे हर सम्भावित दिशामे पसरैत अछि । ओकरा भूकम्प-केन्द्रक चारू कात धरतीक भीतर गोलाकार आ सतह पर वृत्ताकार घेरा (घेरेबा) केर रूपमे देखाओल जाइत अछि । एहि तरहक वृत्त या गोला तरंगाग्रक (WAVEFRONT) गमणक दिशामे काल्पनिक रूपेँ बनाओल जाइत अछि । मतलब कि ई वृत्त या गोला सभ आँखिसँ वा कोनहु यण्त्रसँ नञि देखाई दैत अछि, बुझबामे वा आँकलनमे सुविधाक लेल बनाओल जाइत अछि । ई घेरासभ भूकम्पसँ होमएबला हानि केर अनुमान लगएबा मे सहायक होइत अछि । भूकम्पसँ सभसँ बेसी नोकसान अधिकेन्द्रसँ (वृत्तक केन्द्रसँ) हटि कऽ बनए बला भीतरुका वृत्तसभक क्षेत्रसभमे होइत अछि । पृथिवीक सतहसँ नीचाँ ई त्रि-आयामी / त्रिविमीय (THREE DIMENSIONAL) होइत अछि, तेँ गोलाकार (SPHERICAL) बुझना जाइत अछि आ ओहि गोलाक केन्द्र भूकम्पक केन्द्र (अधोकेन्द्र) पर स्थित रहैत अछि । धरातल यानि पृथिवीक सतह पर ई भूकम्पीय तरंगसभ अधिकेन्द्रसँ निकलैत प्रतीत होइत अछि । धरातल चौरस होइत अछि अर्थात् ओकरा मात्र लम्बाई आ चौड़ाई होइत अछि मोटाई या गहराई या ऊँचाई नञि, तेँ ओ द्वि-आयामी/द्विविमीय (TWO DIMENSIONAL) संरचना थिक । धरातल पर गमण करैत काल भूकम्पीय तरंग द्वि-आयामी/द्विविमीय (TWO DIMENSIONAL) बुझि पड़ैत अछि आ तेँ वृत्ताकार (CIRCULAR) होइत अछि । एहि वृत्तसभक केन्द्र भूकम्पक अधिकेन्द्र पर होइत अछि । सामान्य भाषामे इएह वृत्तसभक केन्द्रकेँ भूकम्पक केन्द्र कहि देल जाइत अछि जे कि वास्तवमे भूकम्पक अधिकेन्द्र रहैत अछि ।
— हूँऽऽऽ, तँऽ ई बात छै - रत्तन गँहीर साँस छोड़ैत बाजल ।
— अच्छा ई कहह जे भूकम्पक अध्ययन कोन शास्त्रक अन्तर्गत होइत अछि ……..
— भूगोलमे - हमर बातकेँ बिच्चँहिमे लोकैत बब्बन बाजल ।
— आंशिक रूपसँ सही छह । भूकम्पक अध्ययन “भूकम्प विज्ञान” केर अन्तर्गत कएल जाइत अछि जकरा अंग्रेजीमे सिस्मोलॉजी / साइस्मोलॉजी (SEISMOLOGY) कहैत छिऐ । हाँ, कोनहु भूकम्पक कारण धरतीक उपरुका सतह अर्थात धरातलक भौगोलिक संरचनादि पर जे किछु परिणाम घटित होइत अछि तकर अध्ययन भूगोलक एकटा शाखाक अन्तर्गत कएल जाइत अछि जकरा भौतिक भूगोल (PHYSICAL GEOGRAPHY) कहल जाइत अछि । भूकम्प विज्ञानक क्षेत्र भूगोल (GEOGRAPHY), भूगर्भ विज्ञान (GEOLOGY), भू-भौतिकी (GEOPHYSICS) आदि विभिन्न शास्त्रसभसँ सेहो सम्बद्ध अछि । ……………………….. आ भूकम्पक गतिविधिकेँ नपबाक हेतु कोन यण्त्रक प्रयोग होइत अछि ? - हम अपनहि उपरुका प्रश्नक उतारा दैत-दैत एकटा आओर प्रश्न जुमा कऽ धियापुता दिशि फेंकि देलियै ।
— भूकम्पमापी - रत्तन तपाकसँ जवाब देलक, जेनाकि ओकरा पहिनहिसँ हमर एहि प्रश्नक प्रतिक्षा रहए ।
— संगहि संग एकटा आओर जाँतल स्वर सुनाइ पड़ल - भूकम्पलेखी । ई स्वर सोनीक छल, शायद ओ पुर्णरूपेँ आश्वस्त नञि छल अपना उत्तरसँ ।
— देखह हिन्दीमे जकरा “भूकम्पमापी यण्त्र” कहैत छियै से मैथिलीमे “भूकम्पनापी यण्त्र” भेल कारण “मापब वा माप” शब्द मैथिलीमे प्रयोग नञि होइत अछि । हर तरहक नापीक लेल मैथिलीमे “नापब वा नाप वा नापी” शब्द प्रयुक्त होइत अछि - चाहे ओ आयतन हो, लम्बाई हो अथवा आन कोनहु चीज । तेँ अंग्रेजीक “मेजरमेण्ट” (MEASUREMENT) केर लेल मैथिलीमे “नाप या नापी” शब्दक प्रयोगे उचित । तहिना अंग्रेजीक “स्केल” (SCALE) शब्दक लेल मैथिलीमे “नापनी या नप्पा” ग्राह्य थिक जखनि कि “मापनी” अग्राह्य । भूकम्पनापी यण्त्रकेँ अंग्रेजीमे सिस्मोमीटर या साइस्मोमीटर (SEISMOMETER) कहल जाइत अछि । एहिना, “भूकम्पलेखी” नामक यण्त्रकेँ अंग्रेजीमे सिस्मोग्राफ या साइस्मोग्राफ (SEISMOGRAPH) कहल जाइछ । भूकम्पलेखी यण्त्र भूकम्पीय गतिविधिसँ उत्पन्न विभिन्न तरहक तरंगसभकेँ एकटा विशिष्ट प्रकारक अभिलेख पत्र (GRAPH PAPER) पर अभिलेखित वा अंकित (RECORD) करैत अछि । भूकम्पलेखी द्वारा जे किछु अभिलेख प्राप्त होइत अछि तकरा मैथिलीमे “भूकम्पाभिलेख” ओ अंग्रेजीमे “सिस्मोग्राम या साइस्मोग्राम” (SEISMOGRAM) कहल जाइत अछि आ एकरहि वैज्ञानिक अध्ययनसँ भूकम्पीय गतिविधिक विश्लेषण कएल जाइत अछि । यद्यपि भूकम्पमापी आ भूकम्पलेखीमे किछु सुक्ष्म अन्तर अछि तथापि दुहु शब्द पर्यायी रूपमे व्यवहृत होइत अछि । भूकम्पलेखी वा सिस्मोग्राफ (SEISMOGRAPH) प्रायः पुरना यण्त्रसभक लेल प्रयुक्त होइत अछि जखनि कि नवका यण्त्रसभक लेल प्रायः भूकम्पनापी या सिस्मोमीटर (SEISMOMETER) शब्द प्रयुक्त होइत अछि । भूकम्प अध्ययन केन्द्रसभ पर एहि तरहक यण्त्र सालमे तीन सए पैंसठि दिन आ चौबीसो घण्टा सतत क्रियाशील रहैत अछि । एहि तरहक एकटा आओर यण्त्र अछि - भूकम्पदर्शी या सिस्मोस्कोप (SEISMOSCOPE) । ई यण्त्र धरतीक कम्पनक अभिलेखन सतत रूपमे लगातार नञि करैत अछि पर ई सूचना दैत अछि कि भूकम्प भेल छल आ भूकम्पक अकार केर बारेमे एकटा अपरिष्कृत (मोटा-मोटी) जानकारी दैत अछि । भूकम्पीय तरंगक वा धरतीक कम्पनक अभिलेखन ओ नापी कएनिहार भूकम्प-विज्ञानक ई उपशाखा भूकम्पमिति या सिस्मोमेट्री (SEISMOMETRY) कहबैछ तथा एहि तरहक समस्त यण्त्रसभकेँ भूकम्पमितिक यण्त्र या सिस्मोमेट्रिक इण्स्ट्रुमेण्ट्स (SEISMOMETRIC INSTRUMENTS) कहल जाइत अछि ।
— कोनहु भूकम्पाभिलेख भूकम्पक बारेमे की सभ बतबैत अछि ? - रत्तनक जानबाक इच्छा आओर बढ़ि गेल रहैक ।
— भूकम्पाभिलेखक वैज्ञानिक अध्ययनसँ पता चलैत अछि जे भूकम्पीय तरंगसभ मुख्यरूपसँ दू तरहक होइत अछि - पहिल कायिक तरंग आ दोसर सतही या धरातलीय तरंग । कायिक तरंग (BODY WAVES) भूकम्पक अधोकेन्द्रसँ चारू दिशामे पसरैत अछि, पृथिवीक भीतर सेहो । ई फेरो दू प्रकारक होइत अछि - पहिल “प्राथमिक या पी-तरंग” (PRIMARY / P - WAVES) आ दोसर द्वितीयक या एस-तरंग (SECONDARY / S - WAVES) । सतही या धरातलीय तरंग (SURFACE WAVES) भूकम्पक अधिकेन्द्रसँ निकलैत प्रतीत होइत अछि आ मात्र धरातल पर गमण करैछ, धरतीक भीतर नञि । ईहो पुनः मुख्यतः दू तरहक अछि - पहिल लव तरंग (LOVE WAVES) आ दोसर रेले तरंग (RAYLEIGH WAVES) । धरतीक कोनहु स्थान पर सभसँ पहिने प्राथमिक तरंग पहुँचैत अछि, तकरा बाद द्वितीयक आ तकर बादहि आन धरातलीय तरंगसभ । सतही तरंगसभक उत्पत्ति वस्तुतः कायिक तरंगसभसँ होइत अछि । रेले तरंग जलीय पारिस्थितिक तण्त्र (AQUATIC ECOSYSTEMS) आ लव तरंग भवनादि स्थापत्यक नेँओकेँ विशेष रूपसँ नोकशान पहुँचबैत अछि ।
— अपना मिथिलामे एहेन कोनहु केन्द्र अछि की ? - बब्बनक प्रश्नवाचक स्वर छल ।
— अछि तँऽ अवश्ये पर सुनबामे आयल अछि कि पछिला दसो बरखसँ ओकर गतिविधि मृतप्राय अछि । पछबारी चम्पारण जिलाक “वाल्मिकीनगर” नामक स्थान पर भारतीय मौसम विज्ञान विभागक ई भूकम्प वेधशाला (SEISMOLOGICAL OBSERVATORY) अवस्थित अछि । एकर स्थापना सन 1960 ई॰मे भेल छल आ 2005 ई॰मे एकर भूकम्पलेखी यण्त्र खड़ाब भ गेल से अद्यावधि ठीक नञि भेल अछि ।
— ओह ! ई तँऽ बड़ दुःखक गप्प अछि - रत्तन निराशा भरल भारी अवाजमे बाजल ।
— वाल्मिकीयेनगरमे - महर्षि वाल्मिकीक आश्रम छलन्हि ने - प्रीती पुछलक ।
— हाँ, ओत्तहि रहन्हि । ओना कानपुर लऽग एकटा स्थान अछि - उन्नाव । ओहि ठामक लोक सेहो एहि तरहक धारणाक दावा करैत अछि । पर सीता कौशल राज्यसँ निर्वासनक बाद वाल्मिकी आश्रममे लव आ कुशकेँ जन्म देने रहथि । आ चुँकि उन्नाव ओहि समय कौशल राज्यक अन्तर्गतहि अबैत छल जखनि कि वाल्मिकीनगर कौशलसँ बाहर मिथिलाक भाग छल, तेँ एहि बातकेँ बल भेटैछ कि वाल्मिकीयेनगरमे हुनक आश्रम छल । उल्लेख ईहो अछि कि शत्रुघ्नजी लवणासुरक वध हेतु अयोध्यासँ मथुरा जएबा काल लव आ कुश केर नामकरण कएलन्हि । ई बात वाल्मिकीनगरक विपक्षमे जाइत अछि । पर ईहो बात विदित होअए कि शत्रुघ्नजी लवणासुरक वध करबाक हेतु अयोध्यासँ मथुरा सोझ रस्तासँ नञि गेल रहथि । सर्वथा विपरीत मार्गक अनुसरण कएने रहथि जाहिसँ लवणासुरकेँ कनिकबहु शंका नञि हो । हुनक रस्ता बीहर जंगल आ पहाड़सँ भऽ कऽ जाइत छल जे कि बाल्मिकीनगर केर पक्षमे जाइत अछि नञि कि उन्नाव केर । बाल्मिकीनगर रेल्वे स्टेशनसँ (जे कि भारतमे अछि) करीब 6 - 7 कि॰मि॰ उत्तर भऽर बाल्मिकी आश्रम (एखन नेपालक चितवन राष्ट्रिय उद्यानमे पड़ैछ) अछि जे कि देखबा योग्य स्थान अछि । हम प्रीतीक बातकेँ फरिछबैत कहलियै ।
— कोनहु भूकम्प कतेक शक्तिशाली छल से कोना बुझैत छिऐ ? - सोनी पुछलक ।
— कोनहु भूकम्पक परिमाण अर्थात ओकर आकार बतबैत अछि कि भूकम्प कतेक शक्तिशाली छल । कोनहु भूकम्पक वास्तविक शक्ति वा ओहि भूकम्पसँ उत्पन्न कुल वास्तविक ऊर्जा जाहि युक्तिसँ नापल जाइत अछि तकरा भूकम्पक आकार या परिमाण नापनी (MAGNITUDE SCALE) कहल जाइत अछि । भूकम्पक परिमाण वा आकारक निर्धारणक लेल बहुत रास नापनी या स्केल बनाओल गेल अछि, पर जे सर्वाधिक प्रशिद्ध वा प्रचलित नापनी अछि से अछि “रिक्टर नापनी” या “रिक्टर स्केल (RICHTER SCALE / RICHTER MAGNITUDE SCALE) । अमेरिकी वैज्ञानिक चार्ल्स रिक्टर अपन सहयोगी गुटेनबर्गक सहायतासँ सन् 1934 ई॰मे एकरा विकसित कएलन्हि । एहि नापनी या स्केल पर 01 सँ 12 धरिक अंक होइत अछि जे कि भूकम्पक आकारकेँ बतबैत अछि ।
— कतेक आकारक भूकम्प खतरनाक होइत अछि ? - बब्बनक सीधा प्रश्न छल ।
— 00 सँ 02 परिमाणक भूकम्पकेँ मात्र भूकम्पलेखी द्वारा बूझल जा सकैत अछि, मनुक्ख ओकर कम्पनक अनुभव नञि कऽ पाबैछ । 02 सँ 03 परिमाणबला भूकम्पसँ जमीनमे बहुत हल्लुक कम्पन होइत अछि जे मात्र किछु अतिसंवेदनशील लोकसभ द्वारा अनुभव कएल जा सकैत अछि, जखनि कि बेशीतर लोक ओकर अनुभूतिसँ वञ्चितहि रहैत छथि । 03 सँ 04 धरिक आकारबला भूकम्पसँ किछु-किछु तहिना बुझाइत अछि जेना कोनो ट्रककेँ सोझाँसँ गेला पर कम्पन होइत अछि । 04 सँ 05 आकारक भूकम्पक कम्पनसँ खिड़कीक शीशा चनकि सकैत अछि या देबाल पर टाँगल फोटोफ्रेम आदि खसि सकैत अछि । 05 सँ 06 परिमाणबला भूकम्पसँ घरमे राखल चौकी - पलंग - कुर्सी आदि आन समानसभ हिलए लगैछ, 06 सँ 07 आकारबला भूकम्प घरक नेँओकेँ दड़का सकैत अछि तथा विशेष कऽ बहुमजिला भवनसभक उपरुका घरसभकेँ बेशी नोकशान करैछ । 07 सँ 08 तक आकारबला भूकम्प विनाशकारी होइछ तथा एहिसँ भवन वा आन स्थापत्यसभ ढहि सकैत अछि आओर जमीनक भीतर पाइपसभ फाटि सकैत अछि । 08 सँ 09 परिमाणबला भूकम्प अतिविनाशकारी होइत अछि आ पैघ पैघ दृढ़ स्थापत्यसभकेँ सेहो बेस नोकशान पहुँचा सकैछ, संगहि सामान्यरूपसँ बनल प्रायः सभ भवनादिकेँ सामान्यसँ लऽ कऽ गम्भीर क्षति पहुँचाबैत अछि । रिक्टर नापनी पर 09 सँ बेशी अकारक भूकम्प वस्तुतः प्रलयंकारी वा अतिप्रलयंकारीए (-अहि) बुझू; भूकम्पक अधिकेन्द्र आ ओकर आस-पासक प्रायः समग्र विनाश भऽ जाइत अछि । सामान्य भाषामे रिक्टर नापनी पर मात्र एक अंकक कमी-बेशी भेलासँ भूकम्पक विनाशकारी क्षमतामे क्रमशः दसगुणाक ह्रास या वृद्धि भऽ जाइत अछि ।
— पर भूकम्पसँ क्षति सभ जगह एक सनि किएक ने होइत अछि ? - सोनीक एहि जिज्ञाशाक हमरा पहिनहिसँ अपेक्षा रहए ।
— कोनहु स्थान पर भूकम्प द्वारा भेल विनाश भूकम्पक आकारक अतिरिक्त आन बहुत रास बातसभ पर निर्भर करैछ, जेना कि - भूकम्पक अधिकेन्द्रसँ ओहि स्थानक दूरी, ओहि स्थानक धरातलक आन्तरिक सतहक माटि ओ शैलखण्डक संरचना, स्थापत्य ओ निर्माणक मजगूती, जनसंख्या घनत्व आदि । एहि प्रकारेँ एक्कहि परिमाण वा आकारबला भूकम्पक तीव्रता आ तकर कारण होमएबला विनाशकारी प्रभाव भिन्न-भिन्न स्थान पर अलग-अलग होइत अछि, जकरा नपबाक लेल एकटा आन प्रकारक नापनीक प्रयोग होइत अछि । एहि नापनीकेँ भूकम्पक तीव्रता नापनी या सिस्मिक इण्टेन्सिटी स्केल (SEISMIC INTENSITY SCALE) कहल जाइत अछि । विभिन्न देशमे अलग-अलग तीव्रता नापनीक प्रयोग होइत अछि पर मान कमोबेश एकरंगाहे अछि आ प्रायः रोमण अंक पद्धतिमे (I,II,III,IV…….) लिखल जाइत अछि । बेशीतर तीव्रता-नापनीमे एक सँ बारह (I - XII) धरिक श्रेणी होइत अछि । भारतमे भूकम्पक तीव्रता नपबाक लेल पहिने मेद्वेदेव-स्पोनह्युवर-कार्निक नापनी (MEDVEDEV–SPONHEUER–KARNIK SCALE; MSK-64) प्रयुक्त होइत छल पर आइ-काल्हि यूरोपीय वृहत्भूकम्पीय तीव्रता नापनी (EUROPEAN MACROSEISMIC INTENSITY SCALE / EMS-98 ) केर प्रयोग बढ़ि रहल अछि । सं॰ रा॰ अमेरिकामे संशोधित मर्केली नापनी (MODIFIED MERCALLI SCALE) केर प्रयोग कएल जाइत अछि ।
— अपना क्षेत्रमे 1934 ई॰मे सेहो एकटा बडका भूकम्प आयल रहए ने ? - प्रीती जानए चाहलक ।
— आ 1988 ई॰मे सेहो - प्रीतीक बात पूरा होइते रहै कि बब्बन बाजि उठल ।
— हाँ, 1988क भूकम्प विनाशकारी छल जखनि कि 1934क भूकम्प अतिविनाशकारी । 21 अगस्त 1988 कऽ जे भूकम्प आयल छल तकर आकार रिक्टर नापनी पर 6.9 बताओल गेल छल (किछु वेधशाला द्वारा 7.2) जखनि कि भूकम्पक केन्द्र नेपालक उदयपुर शहर लग धरातलसँ 62 कि॰मि॰ गँहीर छल । 15 जनबरी 1934 केर भूकम्पक आकार रि॰ना॰ पर 8.1 (किछु वेधशाला द्वारा 8.4) कहल संगहि भूकम्पक केन्द्र नेपालक सगरमाथा या माउण्ट एवरेस्ट (MOUNT EVEREST) पर्वत शिखरसँ 9.5 कि॰मी॰ दच्छिनमे धरतीक सतहसँ 33 कि॰मी॰ गँहीर छल । एकर अतिरिक्त 18 सितम्बर 2011 कऽ सेहो एकटा भूकम्प आयल छल जकर आकार रि॰ना॰ पर 6.9 छल आ केन्द्र भारतक सिक्किम राज्यमे कञ्चनजङ्गा रिजर्व क्षेत्रमे छल जे धरातलसँ 19.7 कि॰मी॰ गँहीर अवस्थित छल । काल्हि (18 दिसम्बर 2014 ई॰ कऽ) जे भूकम्प आयल छल तकर आकार रि॰ना॰ पर 5.9 जनाओल गेल अछि तथा एकर मूल नेपालक प्रशिद्ध नामचे बजार सँ 26 कि॰मी॰ उत्तर पच्छिममे 10 कि॰मी॰ गँहीर छल । एहि भूकम्पसभक अधिकतम तीव्रता (विनाशक क्षमता) क्रमशः नओ, एगारह, सात ओ पाँच (IX, XI, VII आ V) छल ।
— अरे, बाप रे ! …………… एगारह तीव्रता रहै …………… रत्तन अचम्भित स्वरेँ बाजल ।
— हाँ । ई एतेक विनाशकारी छल कि सम्पुर्ण मिथिलाकेँ तहसि-नहसि कऽ देलक । संगहि मिथिलाक चारू कातक परिक्षेत्रमे सेहो भारी तबाही कएलक । निर्मली - भप्तियाहीक बीच रेलपुल टुटलासँ सीधा सम्पर्क टूटि गेल जे अद्यावधि बहाल नञि भऽ सकल अछि । दरभंगा-सहरसा रेल लाइन पुर्णतः टूटि गेल जे दोबारा आइ धरि नञि बनि सकल । राजनगरक नौलक्खा महल सही रूपेण बसबासँ पहिनहि उजड़ि गेल । नेपालक धरहरा स्तम्भ केर सभसँ उपरुका तीन टा तल्ला टूटि गेल जकरा बादमे फेरसँ बनाओल गेल । पच्छिम चम्पारणमे बगहा-छितौनीक बीच रेल पुल टुटलासँ करीब 60 वर्ष धरि रेल सम्पर्क बाधित रहल । कोशी (कोसी) नदीक रस्तामे स्थायी परिवर्तन भऽ गेल - ओ पूबसँ आओर पच्छिम दिशि घुसकि गेल । मिथिलामे प्रायः एहेन कोनहु मकान नञि छल जे क्षतिग्रस्त नञि भेल होअए आ एहि क्षेत्रक प्रायः सब कच्चा मकान ढहि गेल । जान मालक अपार क्षति भेल । एहि भूकम्पक धक्का (झटका) एतेक जोड़गर छल जे उत्तरमे तिब्बतक ल्हासासँ दच्छिनमे बम्बई धरि आ पूबमे बर्मासँ (आब म्यांमार) लऽ कऽ पच्छिममे अमृतसर तक ओकर नीक जेकाँ अनुभव कएल गेल ।
— बाबा तँऽ कहैत रहथिन्ह जे कऽलसभमे अपने-आप पानि खसए लागल छल - बब्बन टीका कएलक ।
— एहि भूकम्पक एकटा विशेषता छल कि बहुत विस्तृत भूभागमे धरतीक भीतरसँ पानि आ बालुक बमकल्ला (SAND & WATER VENTS) फूटल छल । धरतीमे बहुतो ठाम पैघ-पैघ दड़ारि (FISSURES) फाटि गेल रहए । ओहि समयक निर्मली रेल्वे स्टेशन भू-द्रावण / भू-द्रवीभवनक (SOIL LIQUEFACTION) कारण करीब 3 मीटर (10 फीट) नीचाँ जमीनमे धँसि गेल आ तकरा ऊपर बालु भरि गेल । बहुत रास ईनार आ पोखरिक पेनीमे बालु जमा भऽ गेल, बालुक कारण बहुत रास उपजाउ खेत बर्बाद भऽ गेल । बहुतो चापाकऽलसभ बालुक कारण खड़ाब भऽ गेल जखनि कि आन बहुतो ईनार आ चापाकऽल जे पहिनेसँ सुखाएल छल - पानिसँ भरि गेल । अधिकेन्द्रसँ करीब 650 सँ 700 कि॰मी॰ धरिक परीधीमे भवनादि स्थापत्यसभ ढहबाक रेकॉर्ड उपलब्ध अछि । सरकारी आँकलनक अनुसार नेपालमे कुल 10800 सँ 12000 लोक आ बिहारमे 7253 लोक मारल गेलाह, पर आन सूत्रसभक अनुसार ई संख्या एहिसँ बहुत बेशी छल । कोनहु भूकम्पक पहिल शक्तिशाली कम्पन वा मुख्य संक्षोभ (MAIN SHOCK) केर बादहु किछु दिन/महिना/साल भरि तक भूकम्पक छोट-मोट झटका आबैत रहैत अछि, जकरा पराकम्पन या पश्च संक्षोभ (AFTER SHOCKS) कहल जाइत अछि । रेकॉर्ड बतबैत अछि कि उनैस सए चौंतीसक एहि भूकम्पक नओ महीना बाद तक (1934 ई॰क अक्टूबर महीना तक) मनुक्खकेँ अनुभव करबा योग्य पराकम्पन अबितहि रहल । …………….. आ भविष्यमे ईहोसँ पैघ विनाशकारी भूकम्प आबि सकैत अछि - हम कहलियै ।
हमर ई बात सुनि सभ अचानक शान्त भऽ गेल । सभ धियापुता चुपचाप हमर बातकेँ ध्यानसँ सुनि रहल छल । पुर्ण शान्ति छल । जँ एकटा सुइयो जमीन पर खसैत तँ ओकर अवाज सुनल जा सकैत छल - शुचिपात स्तब्धता।
— कहिया ? - सोनीक मन्द स्वर शान्त वातावरणक बीच बहरायल ।
— से केओ नञि कहि सकैत अछि - भऽ सकैए एखने, आइए, चारि दिन बाद, चारि महीनाक बाद, चारि साल बाद, चारि दशकक बाद, या फेर …………… वास्तवमे एतेक वैज्ञानिक प्रगतिक बादो भूकम्पक समयक भविष्यवानी करब एखन धरि सम्भव नञि भेल अछि ।
— अपना मिथिलामे एतेक भूकम्प किएक अबैत अछि ? - रत्तन हमरासँ उताराक अपेक्षा रखैत बाजल ।
— एकर कारण अछि कि भारतीय विवर्तन छज्जी आ यूरेशीय विवर्तन छज्जीक टकराओ केर भ्रंश रेखा मिथिलाक क्षेत्रसँ गुजरैत अछि जाहि कारण ई भूकम्प सम्भाव्य क्षेत्र सं॰ 5 केर अन्तर्गत आबैत अछि ।
— ई भूकम्प सम्भाव्य क्षेत्र सं॰ 5 की अछि ? - प्रीतीक सोझ प्रश्न छल ।
— भारतक कोन क्षेत्रमे भूकम्प अएबाक कतेक सम्भावना अछि ताहि आधार पर समस्त भारतकेँ पाँच गोट क्षेत्रमे बाँटल गेल छल जकरा “भूकम्प क्षेत्र” या “भूकम्प सम्भाव्य क्षेत्र” (SEISMIC ZONES / SEISMOLOGICALLY PRONE AREAS) कहल जाइत अछि आ एकसँ लऽ कऽ पाँच धरिक संख्यासँ निर्देशित कएल जाइत अछि । भू॰सं॰क्षे॰सं॰-1 केँ भूकम्पक संभावनासँ रहित क्षेत्र मानल गेल, भू॰सं॰क्षे॰सं॰-2 केँ अत्यल्प (न्यूनतम) सम्भावनाबला क्षेत्र आ भू॰सं॰क्षे॰सं॰-5 केँ सभसँ बेशी (महत्तम) सम्भावनाबला क्षेत्र मानल गेल । बादमे बुझना गेल जे भारतीय प्रायद्वीप पर कोनहु क्षेत्रविशेषकेँ भूकम्परहित क्षेत्र मानब गलत अछि । वस्तुतः जखन भारतीय विवर्तन छज्जी आगाँ घुसकैत अछि तँऽ छज्जीक माँझ कतहु भ्रंश केर निर्माण भऽ सकैत अछि आ से बादमे भूकम्पक स्वतन्त्र कारण बनि सकैत अछि । एहि प्रकारक भूकम्पकेँ अन्तः-छज्जी / अन्तर्छज्जी भूकम्प (INTRA PLATE / INTRA TECTONIC EARTHQUAKE) कहल जाइत अछि । सन 2001 ई॰मे सूरतमे आयल भूकम्प एहने भूकम्पक उदाहरण छल । तेँ भू॰सं॰क्षे॰सं॰-1 केँ समाप्त कऽ देल गेल आ सम्पुर्ण भारतकेँ भू॰सं॰क्षे॰सं॰-2, 3, 4 आ 5 मे बाँटि देल गेल जे आइ धरि मान्य अछि । अपन मिथिलाक केन्द्रीय भाग भू॰सं॰क्षे॰सं॰-5 मे आबैत अछि जखनि कि परीधीय मिथिला भू॰सं॰क्षे॰सं॰-4 मे आबैत अछि ।
— तखन तँऽ मिथिलासँ पलायने उचित - बब्बन बाजल ।
— नञि, हमरा जनैत कथमपि नञि । पलायन कएनिहार व्यक्ति कतहु सफल नञि होइत अछि । हमरालोकनिकेँ एही ठाम रहि विकाशक रास्ता तकबाक चाही । जँ पलायने रस्ता रहैत तँऽ जपानक लोकसभ कहिया ने पलायन कऽ गेल रहैत आ जपान विरान भऽ गेल रहैत । ओहुना हर जगह पर भूकम्प नञि तँऽ कोनहु आनहि प्राकृतिक आफदसभ अवश्य रहैत अछि, सृष्टिमे जीवन-यापन कतहु अतिसुगम नञि अछि । देशक राजधानी दिल्ली सेहो भू॰सं॰क्षे॰सं॰-4मे आबैत अछि ।
— एहिनामे की करबाक चाही - प्रीतीक प्रश्न कानमे पड़ल पर ई प्रश्न सभ धियापुताक मोनमे चलि रहल छलै ।
— एहिनामे धैर्य आ विवेकसँ काज लेबाक चाही । समकालीन वैज्ञानिक ज्ञानक यथासम्भव उपयोग करबाक चाही ।
— ओहिमे तँऽ बेशी खर्च लगैत हेतैक ? - सोनी पुछलक ।
— जरूरी नञि छै कि हमेशा खर्च बेशीए लागए । 1934 ई॰क भूकम्पमे राजनगरक नौलक्खा महल, दरिभंगामे छत्र निवास महल (पैलेश) आदिकेँ ध्वस्त भेलाक बाद दरिभंगामे नरगओना महल (पैलेश) केर निर्माण भेल जे तत्कालीन वैज्ञानिक ज्ञानक आधार पर बनाओल गेल । ओ एहि समस्त क्षेत्रक पहिल भूकम्परोधी भवन छल । ई महल बाहरसँ बहुत साधारण लगैत अछि, कोनहु तरहक अनावश्यक अलंकरणसँ रहित अछि पर ओहि समयक भूकम्परोधी स्थापत्य अभियान्त्रिक ज्ञानक पुर्ण प्रयोग कएल गेल अछि । नेँओ मजगूत देल गेल अछि, भवनक देबालक उपर देबाल अछि, देबालक या खम्भाकेँ नीचासँ उपर धरि एक सीधमे राखल गेल अछि, कतहु कोनहु बाह्यधऽरनि / बाहुधऽरनि (CANTILEVER) नञि देल गेल अछि, कोनो तरहक तोरण / चाप / मेहराब (ARCH) नञि देल गेल अछि । एकर निर्माणमे ईंटेबाक प्रयोग नञि कएल गेल अछि अपितु सम्पुर्ण महल केर देबाल आ खाम्ह मात्र कंक्रीटसँ बनल अछि ।
— तहिना चीन तकनीक बल पर तिब्बतक भूकम्प प्रभावित क्षेत्रमे यार्लङ्ग साङ्ग्पो (YARLUNG TSANGPO) नदी (चीनमे ब्रह्मपुत्र नदीक नाँओ) पर एकटा अति महत्वाकांक्षी बान्ह केर निर्माण कएलक अछि । यद्यपि एकर विरोधमे सेहो बहुत स्वर उठल अछि पर एकटा बात विचारणीय अछि कि बिना खतरा मोल नेने सफलता नञि भेटैछ । हाँ आवश्यकता अछि ओहि खतरा वा सम्भावित दुर्घटनासँ बचाओ करबाक हेतु समुचित व्यवस्थाक । तेँ एहि क्षेत्रक समुचित विकाशक लेल दृढ़ ईच्छाशक्तिक संग सभसँ पहिने एहि ठामक लोकसभकेँ आ तकरा संगहि राज्य ओ केन्द्र सरकारकेँ सोझाँ आबए पड़तैक । अपनासभमे कहबीयो छैक कि “बऽडर बुड़िबक तँऽ दहेज के लेत” । एहि कहबीक अर्थ दहेजप्रथाकेँ समर्थन करब नञि थिक आ नहिञे हमरासभकेँ तकर समर्थन करबाक चाही । ओहुना कोनहु कहबीक शब्दार्थ नञि ग्रहण कऽ ओकर भावार्थ ग्रहण कएल जाइत अछि । तेँ एकर गूढ़ अर्थकेँ बुझबाक प्रयास करह ! जँ एहि ठामक लोके एहि ठामक समस्यासँ पलायन करैत रहत, ओकरा लेल अवाज नञि उठाओत, ओकर निराकरणक लेल काज नञि करए चाहत तँऽ राज्य ओ केन्द्र सरकार किएक ने कानमे तूर दऽ कऽ सूतल रहत ।
— ठीके कहैत छी अहाँ - रत्तन बाजल ।
— एकदम सही, हम सभ पलायनक बारेमे सोचबो नञि करब - बब्बनक सहमति भरल पाँती छल ।
— चाहे पढ़बाक-लीखबाक लेल वा कमएबाक लेल जतऽ कतहु जाइ, पर आपिस आबि अपना मिथिला लेल काज करब - प्रीती बाजलि ।
— हमहूँ - सोनी समर्थन स्वरमे बाजलि ।
— तँऽ आजुक भूकम्प-कथा आब एत्तहि समाप्त करैत छी । बाकी काजसभ सेहो करबाक अछि ने । आ अहूँसभकेँ तैय्यार भऽ कऽ इस्कूल जएबाक अछि । - हम सीरककेँ कातमे टारैत कहलियै ।
— हँ , ठीक छै - सभ धियापुता से कहि विदा भेल आङ्गन दिशि ।
मैथिली पाक्षिक इण्टरनेट पत्रिका “विदेह” केर 192म अंक (15 दिसम्बर 2015) (वर्ष 8, मास 96, अंक 192) केर बालानां कृते स्तम्भमे प्रकाशित ।
Subscribe to: Post Comments (Atom)


text:
औरंगाबाद : बिहार क औरंगाबाद जिला कहियो अपन कालीन लेल प्रख्यात छल। समय बदलल आ औरंगाबाद सेहो बिहारक अन्य शहर जेना अपन पहचान बिसरि गेल। सरकार आ स्थानीय लोक क प्रयास स एकबेर फेर एहि शहर कए ओकर पहचान लौटेबाक प्रयास शुरू भ गेल अछि। सुखद समाद अछि जे कालीन उत्पादन क सरकारी संस्था महफिल-ए-कालीन क आधुनिकीकरण क योजना पर काज शुरू भ चुकल अछि। जिलाधिकारी अभय कुमार सिंह कहला जे महफिल-ए-कालीन मं चारिटा नव पावरलूम लगाउल जा रहल अछि, जाहि स एक बेर फेर एहि ठाम आकर्षक आ टिकाउ कालीन क उत्पादन भ सकत। ओ कहला जे महफिल-ए-कालीन कए उत्तर प्रदेश क भदोही बाजार स सीधा जोड़ि देल गेल अछि जे एखन देश मे कालीन क सबस पैघ बाजार अछि। ओ कहला जे एहि स बुनकर कए कई प्रकार क सुविधा सेहो भेटत। श्री सिंह कहला जे महफिल-ए-कालीन कए बाजार उपलब्ध करेबा लेल आ बुनकर कए हरदम काज उपलब्ध करेबा लेल मुंबई क एकटा निजी कंपनी स समझौता सेहो कैल गेल अछि। इ कंपनी कालीन क आयात -निर्यात लेल प्रख्यात अछि आ कंपनी महफिल-ए-कालीन क उत्पाद स इतिहास मे परिचित रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
"जन्म भूमि आय मोन परल"
जन्म भूमि आय मोन परल, कोना वापस जाई नोर खसल
कही कोना अछि ह्रदय समायल
मुदा आय फिसलि यदि जायब
खसलहुं तs फेर उठि नहि पायब
जन्म भूमि आय मोन परल, कोना वापस जाई नोर खसल
मजबूरी, वश छोरय परल छल
मुदा आब हम मझधार में छी
एक दिस खद्धा दोसर दिस मौत
जन्म भूमि आय मोन परल, कोना वापस जाई नोर खसल
बचेने रही धरोहर में छोरब
मुदा कफ़न अपन सेहो जोरब
गज भरि जमीन ज्यों ओहि ठाम मांगी
मुमकिन जौं होइत कहितहुँ ठानि
जन्म भूमि आय मोन परल, कोना वापस जाई नोर खसल
सांस बसल अछि जाहि जमीन पर
अँखि जौं मुनि तs तृप्त गंगा जल पर
संभव की होयत से तs नहि जानि
ली जनम फेर ओहि जमीन पर, तैं
जन्म भूमि आय मोन परल, कोना वापस जाई नोर खसल
-कुसुम ठाकुर-


text:
सोमवार, 29 अगस्त 2011
शुक्रवार, 26 अगस्त 2011
जागु - जागु यौ मैथिल
मैथिल करू अपन मात्रिभुमिक रक्षा
जागु जागु यौ मैथिल युवा जागु
सुनु मिथिला माएक विह्वल पुकार
सोनित सं भिजल माएक आँचर
छाती पैर हुनक चलल हरक फार
सुनु हृदय विदारक माएक चीत्कार
क्रूर शाषक रहे मिथिलाक खतरा
ब्रिटिश केलक मिथिलाक चिर दू कतरा
बनौलक त्रिपक्षय सुगौली संधिक पत्रा
नेपालमें पईरगेल आधा मिथिलाक टुक्रा
बिहार नेपालमे मिथिला भेल अछि विभक्त
जागु जागु यौ मैथिल मिथिला माएक भक्त
कोना खेलब यौ मैथिल मिथिलाक कोरामें
माएक आँचर डुबल अछि नोरक अश्रुधारामें
बिहार में मैथिलके देख्बैय बिहारी लाठी
नेपालमे देखाबैय मैथिलके पहाड़ी खोर्नाठी
केहन इ दुर्भाग्य बनल छि भाई भाई अनचिन्हार
लहू सं लतपत भेल अछि मिथिलाक मुहार
१९१६ के सन्धिमें मिथिला बाँटल गेल
आधा मिथिला नेपालमे लीज पैर चैलगेल
जनकपुरधाम अछि नेपालक अंग तोडू इ भ्रम
२०१६ में भरहल अछि सन्धिक समझौता ख़त्म
जागु जागु मैथिल करू अपन मात्रिभुमिक रक्षा
सब करी एक मिथिला एक प्रदेशक प्रतीक्षा
जय मिथिला जय मैथिल
जागु जागु यौ मैथिल युवा जागु
सुनु मिथिला माएक विह्वल पुकार
सोनित सं भिजल माएक आँचर
छाती पैर हुनक चलल हरक फार
सुनु हृदय विदारक माएक चीत्कार
क्रूर शाषक रहे मिथिलाक खतरा
ब्रिटिश केलक मिथिलाक चिर दू कतरा
बनौलक त्रिपक्षय सुगौली संधिक पत्रा
नेपालमें पईरगेल आधा मिथिलाक टुक्रा
बिहार नेपालमे मिथिला भेल अछि विभक्त
जागु जागु यौ मैथिल मिथिला माएक भक्त
कोना खेलब यौ मैथिल मिथिलाक कोरामें
माएक आँचर डुबल अछि नोरक अश्रुधारामें
बिहार में मैथिलके देख्बैय बिहारी लाठी
नेपालमे देखाबैय मैथिलके पहाड़ी खोर्नाठी
केहन इ दुर्भाग्य बनल छि भाई भाई अनचिन्हार
लहू सं लतपत भेल अछि मिथिलाक मुहार
१९१६ के सन्धिमें मिथिला बाँटल गेल
आधा मिथिला नेपालमे लीज पैर चैलगेल
जनकपुरधाम अछि नेपालक अंग तोडू इ भ्रम
२०१६ में भरहल अछि सन्धिक समझौता ख़त्म
जागु जागु मैथिल करू अपन मात्रिभुमिक रक्षा
सब करी एक मिथिला एक प्रदेशक प्रतीक्षा
जय मिथिला जय मैथिल
गुरुवार, 18 अगस्त 2011
साहित्य अकादेमी बाल साहित्य पुरस्कार २०११
साहित्य अकादेमी बाल साहित्य पुरस्कार २०११ मैथिली लेल ले.क. मायानाथ झा केँ हुनकर लोककथा संग्रह "जकर नारी चतुर होइ" लेल देल गेल अछि। डॉ.भगवानजी चौधरी, प्रो. चन्द्रधर झा आ डॉ. इन्द्रकान्त झा जूरी रहथि, जूरीमे सं दू गोटे मैथिली साहित्य लेल अज्ञात नाम रहथि, से विवाद उठल जे जूरी लोकनि साहित्य अकादेमी मैथिली परामर्शदाता समितिक अध्यक्ष श्री विद्यानाथ झा "विदितक " रबर स्टाम्प रहथि । २०११ क विदेह साहित्य अकादेमी समानान्तर बाल साहित्य पुरस्कार सेहो ले.क. मायानाथ झाकेँ "जकर नारी चतुर होइ" लेल देल गेल छल।
ई घोषणा साहित्य अकादेमीक मैथिली विभाग लेल ओतेक असहज निर्णय नै छल। साहित्य अकादेमीक मैथिली विभागक ब्राह्मणवादी चेहराक असल परीक्षा हएत जखन ओकर मूल पुरस्कारक घोषणा हएत। २०११ क विदेह साहित्य अकादेमी समानान्तर मूल साहित्य पुरस्कार श्री जगदीश प्रसाद मण्डल जी केँ मैथिलीक आइ धरिक सर्वश्रेष्ठ कथा संग्रह “गामक जिनगी” लेल देल गेल छन्हि।
नेपाल प्रज्ञा प्रतिष्ठानक सदस्यता (नेपाल देशक भाषा-साहित्य, दर्शन, संस्कृति आ सामाजिक विज्ञानक क्षेत्रमे सर्वोच्च सम्मान)
नेपाल प्रज्ञा प्रतिष्ठानक सदस्यता
श्री राम भरोस कापड़ि 'भ्रमर' (2010)
श्री राम दयाल राकेश (1999)
श्री योगेन्द्र प्रसाद यादव (1994)
नेपाल प्रज्ञा प्रतिष्ठान मानद सदस्यता
स्व. सुन्दर झा शास्त्री
नेपाल प्रज्ञा प्रतिष्ठान आजीवन सदस्यता
श्री योगेन्द्र प्रसाद यादव
फूलकुमारी महतो मेमोरियल ट्रष्ट काठमाण्डू, नेपालक सम्मान
फूलकुमारी महतो मैथिली साधना सम्मान २०६७ - मिथिला नाट्यकला परिषदकेँ
फूलकुमारी महतो मैथिली प्रतिभा पुरस्कार २०६७ - सप्तरी राजविराजनिवासी श्रीमती मीना ठाकुरकेँ
फूलकुमारी महतो मैथिली प्रतिभा पुरस्कार २०६७ -बुधनगर मोरङनिवासी दयानन्द दिग्पाल यदुवंशीकेँ
साहित्य अकादेमी फेलो- भारत देशक सर्वोच्च साहित्य सम्मान (मैथिली)
१९९४-नागार्जुन (स्व. श्री वैद्यनाथ मिश्र “यात्री” १९११-१९९८ ) , हिन्दी आ मैथिली कवि।
२०१०- चन्द्रनाथ मिश्र अमर (१९२५- ) - मैथिली साहित्य लेल।
साहित्य अकादेमी भाषा सम्मान ( क्लासिकल आ मध्यकालीन साहित्य आ गएर मान्यताप्राप्त भाषा लेल):-
२०००- डॉ. जयकान्त मिश्र (क्लासिकल आ मध्यकालीन साहित्य लेल।)
२००७- पं. डॉ. शशिनाथ झा (क्लासिकल आ मध्यकालीन साहित्य लेल।)
पं. श्री उमारमण मिश्र
साहित्य अकादेमी पुरस्कार- मैथिली
१९६६- यशोधर झा (मिथिला वैभव, दर्शन)
१९६८- यात्री (पत्रहीन नग्न गाछ, पद्य)
१९६९- उपेन्द्रनाथ झा “व्यास” (दू पत्र, उपन्यास)
१९७०- काशीकान्त मिश्र “मधुप” (राधा विरह, महाकाव्य)
१९७१- सुरेन्द्र झा “सुमन” (पयस्विनी, पद्य)
१९७३- ब्रजकिशोर वर्मा “मणिपद्म” (नैका बनिजारा, उपन्यास)
१९७५- गिरीन्द्र मोहन मिश्र (किछु देखल किछु सुनल, संस्मरण)
१९७६- वैद्यनाथ मल्लिक “विधु” (सीतायन, महाकाव्य)
१९७७- राजेश्वर झा (अवहट्ठ: उद्भव ओ विकास, समालोचना)
१९७८- उपेन्द्र ठाकुर “मोहन” (बाजि उठल मुरली, पद्य)
१९७९- तन्त्रनाथ झा (कृष्ण चरित, महाकाव्य)
१९८०- सुधांशु शेखर चौधरी (ई बतहा संसार, उपन्यास)
१९८१- मार्कण्डेय प्रवासी (अगस्त्यायिनी, महाकाव्य)
१९८२- लिली रे (मरीचिका, उपन्यास)
१९८३- चन्द्रनाथ मिश्र “अमर” (मैथिली पत्रकारिताक इतिहास)
१९८४- आरसी प्रसाद सिंह (सूर्यमुखी, पद्य)
१९८५- हरिमोहन झा (जीवन यात्रा, आत्मकथा)
१९८६- सुभद्र झा (नातिक पत्रक उत्तर, निबन्ध)
१९८७- उमानाथ झा (अतीत, कथा)
१९८८- मायानन्द मिश्र (मंत्रपुत्र, उपन्यास)
१९८९- काञ्चीनाथ झा “किरण” (पराशर, महाकाव्य)
१९९०- प्रभास कुमार चौधरी (प्रभासक कथा, कथा)
१९९१- रामदेव झा (पसिझैत पाथर, एकांकी)
१९९२- भीमनाथ झा (विविधा, निबन्ध)
१९९३- गोविन्द झा (सामाक पौती, कथा)
१९९४- गंगेश गुंजन (उचितवक्ता, कथा)
१९९५- जयमन्त मिश्र (कविता कुसुमांजलि, पद्य)
१९९६- राजमोहन झा (आइ काल्हि परसू, कथा संग्रह)
१९९७- कीर्ति नारायण मिश्र (ध्वस्त होइत शान्तिस्तूप, पद्य)
१९९८- जीवकान्त (तकै अछि चिड़ै, पद्य)
१९९९- साकेतानन्द (गणनायक, कथा)
२०००- रमानन्द रेणु (कतेक रास बात, पद्य)
२००१- बबुआजी झा “अज्ञात” (प्रतिज्ञा पाण्डव, महाकाव्य)
२००२- सोमदेव (सहस्रमुखी चौक पर, पद्य)
२००३- नीरजा रेणु (ऋतम्भरा, कथा)
२००४- चन्द्रभानु सिंह (शकुन्तला, महाकाव्य)
२००५- विवेकानन्द ठाकुर (चानन घन गछिया, पद्य)
२००६- विभूति आनन्द (काठ, कथा)
२००७- प्रदीप बिहारी (सरोकार, कथा)
२००८- मत्रेश्वर झा (कतेक डारि पर, आत्मकथा)
२००९- स्व.मनमोहन झा (गंगापुत्र, कथासंग्रह)
२०१०-श्रीमति उषाकिरण खान (भामती, उपन्यास)
साहित्य अकादेमी मैथिली अनुवाद पुरस्कार
१९९२- शैलेन्द्र मोहन झा (शरतचन्द्र व्यक्ति आ कलाकार-सुबोधचन्द्र सेन, अंग्रेजी)
१९९३- गोविन्द झा (नेपाली साहित्यक इतिहास- कुमार प्रधान, अंग्रेजी)
१९९४- रामदेव झा (सगाइ- राजिन्दर सिंह बेदी, उर्दू)
१९९५- सुरेन्द्र झा “सुमन” (रवीन्द्र नाटकावली- रवीन्द्रनाथ टैगोर, बांग्ला)
१९९६- फजलुर रहमान हासमी (अबुलकलाम आजाद- अब्दुलकवी देसनवी, उर्दू)
१९९७- नवीन चौधरी (माटि मंगल- शिवराम कारंत, कन्नड़)
१९९८- चन्द्रनाथ मिश्र “अमर” (परशुरामक बीछल बेरायल कथा- राजशेखर बसु, बांग्ला)
१९९९- मुरारी मधुसूदन ठाकुर (आरोग्य निकेतन- ताराशंकर बंदोपाध्याय, बांग्ला)
२०००- डॉ. अमरेश पाठक, (तमस- भीष्म साहनी, हिन्दी)
२००१- सुरेश्वर झा (अन्तरिक्षमे विस्फोट- जयन्त विष्णु नार्लीकर, मराठी)
२००२- डॉ. प्रबोध नारायण सिंह (पतझड़क स्वर- कुर्तुल ऐन हैदर, उर्दू)
२००३- उपेन्द दोषी (कथा कहिनी- मनोज दास, उड़िया)
२००४- डॉ. प्रफुल्ल कुमार सिंह “मौन” (प्रेमचन्द की कहानी-प्रेमचन्द, हिन्दी)
२००५- डॉ. योगानन्द झा (बिहारक लोककथा- पी.सी.राय चौधरी, अंग्रेजी)
२००६- राजनन्द झा (कालबेला- समरेश मजुमदार, बांग्ला)
२००७- अनन्त बिहारी लाल दास “इन्दु” (युद्ध आ योद्धा-अगम सिंह गिरि, नेपाली)
२००८- ताराकान्त झा (संरचनावाद उत्तर-संरचनावाद एवं प्राच्य काव्यशास्त्र-गोपीचन्द नारंग, उर्दू)
२००९- भालचन्द्र झा (बीछल बेरायल मराठी एकाँकी- सम्पादक सुधा जोशी आ रत्नाकर मतकरी, मराठी)
२०१०- डॉ. नित्यानन्द लाल दास ( "इग्नाइटेड माइण्ड्स" - मैथिलीमे "प्रज्वलित प्रज्ञा"- डॉ.ए.पी.जे. कलाम, अंग्रेजी)
साहित्य अकादेमी मैथिली बाल साहित्य पुरस्कार
२०१०-तारानन्द वियोगीकेँ पोथी "ई भेटल तँ की भेटल" लेल
२०११- ले.क. मायानाथ झा "जकर नारी चतुर होइ" लेल
प्रबोध सम्मान
प्रबोध सम्मान 2004- श्रीमति लिली रे (1933- )
प्रबोध सम्मान 2005- श्री महेन्द्र मलंगिया (1946- )
प्रबोध सम्मान 2006- श्री गोविन्द झा (1923- )
प्रबोध सम्मान 2007- श्री मायानन्द मिश्र (1934- )
प्रबोध सम्मान 2008- श्री मोहन भारद्वाज (1943- )
प्रबोध सम्मान 2009- श्री राजमोहन झा (1934- )
प्रबोध सम्मान 2010- श्री जीवकान्त (1936- )
प्रबोध सम्मान 2011- श्री सोमदेव (1934- )
यात्री-चेतना पुरस्कार
२००० ई.- पं.सुरेन्द्र झा “सुमन”, दरभंगा;
२००१ ई. - श्री सोमदेव, दरभंगा;
२००२ ई.- श्री महेन्द्र मलंगिया, मलंगिया;
२००३ ई.- श्री हंसराज, दरभंगा;
२००४ ई.- डॉ. श्रीमती शेफालिका वर्मा, पटना;
२००५ ई.-श्री उदय चन्द्र झा “विनोद”, रहिका, मधुबनी;
२००६ ई.-श्री गोपालजी झा गोपेश, मेंहथ, मधुबनी;
२००७ ई.-श्री आनन्द मोहन झा, भारद्वाज, नवानी, मधुबनी;
२००८ ई.-श्री मंत्रेश्वर झा, लालगंज,मधुबनी
२००९ ई.-श्री प्रेमशंकर सिंह, जोगियारा, दरभंगा
२०१० ई.- डॉ. तारानन्द वियोगी, महिषी, सहरसा
कीर्तिनारायण मिश्र साहित्य सम्मान
२००८ ई. - श्री हरेकृष्ण झा (कविता संग्रह “एना त नहि जे”)
२००९ ई.-श्री उदय नारायण सिंह “नचिकेता” (नाटक नो एण्ट्री: मा प्रविश)
२०१० ई.- श्री महाप्रकाश (कविता संग्रह “संग समय के”)
भारतीय भाषा परिषद, कोलकाता
युवा पुरस्कार (२००९-१०) गौरीनाथ (अनलकांत) केँ मैथिली लेल।
भारतीय भाषा संस्थान (सी.आइ.आइ.एल.) , मैसूर रामलोचन ठाकुर:- अनुवाद लेल भाषा-भारती सम्मान २००३-०४ (सी.आइ.आइ.एल., मैसूर) जा सकै छी, किन्तु किए जाउ- शक्ति चट्टोपाध्यायक बांग्ला कविता-संग्रहक मैथिली अनुवाद लेल प्राप्त। रमानन्द झा 'रमण':- अनुवाद लेल भाषा-भारती सम्मान २००४-०५ (सी.आइ.आइ.एल., मैसूर) छओ बिगहा आठ कट्ठा- फकीर मोहन सेनापतिक ओड़िया उपन्यासक मैथिली अनुवाद लेल प्राप्त।
विदेह समानान्तर साहित्य अकादेमी पुरस्कार
१.विदेह समानान्तर साहित्य अकादेमी फेलो पुरस्कार २०१०-११
२०१० श्री गोविन्द झा (समग्र योगदान लेल)
२०११ श्री रमानन्द रेणु (समग्र योगदान लेल)
२.विदेह समानान्तर साहित्य अकादेमी पुरस्कार २०११-१२
२०११ मूल पुरस्कार- श्री जगदीश प्रसाद मण्डल (गामक जिनगी, कथा संग्रह)
२०११ बाल साहित्य पुरस्कार- ले.क. मायानाथ झा (जकर नारी चतुर होइ, कथा संग्रह)
२०११ युवा पुरस्कार- आनन्द कुमार झा (कलह, नाटक)
२०१२ अनुवाद पुरस्कार- श्री रामलोचन ठाकुर- (पद्मा नदीक माझी, बांग्ला- माणिक वन्दोपाध्याय, उपन्यास बांग्लासँ मैथिली अनुवाद)
मंगलवार, 16 अगस्त 2011
पायरेसी सँ त्रस्त मैथिली फिल्म आ संगीत उद्योग ---
किसलय कृष्ण---
एहि सन्दर्भ मे मैथिलीक स्थिति बहुत बेसी चिंता जनक अछि | एक त’ मैथिली मे बड्ड परेशानी सँ केओ मैथिली फिल्म निर्माणक जोगार करैत अछि , छोट बाज़ार रहबाक कारणे बजट वापसीक लेल बड्ड मेहनति लागैत अछि एहि भाषाई क्षेत्र मे | ताहि पर पायरेसी घातक सिद्ध भ’ रहल अछि मैथिली फिल्म आ संगीत उद्योग लेल जकर कारण कैकटा महत्वपूर्ण कंपनी सभ मैथिलीक रेकोर्डिंग बंद क’ देने अछि | एहि सन्दर्भ मे फिल्म निर्देशक मुरलीधर सेहो मैथिल बन्धु सँ पायरेसी त्यागबाक आग्रह केलनि अछि | मैथिली फिल्म निर्माण सँ जुडल अमित अविचल आश्चर्य व्यक्त करैत छथि जे नेटवर्किंग साईट सभ पर जे मैथिल बुद्धिजीवी सभ छथि , जे मिथिला विकास लेल आफन तोरैत छैथ सेहो सभ बड्ड निर्दयतापूर्वक यु ट्यूब आ ब्लॉग सभ पर मैथिली गीत आ फिल्म सभकें डाउन लाउड क’ रहल छथि जे ठाढ़ हेबाक प्रयास मे लागल मैथिली मनोरंजन उद्योग कें विकलांगता धरि पहुंचा रहल अछि | टॉप म्यूजिक कं. ‘क मालिक रणधीर मिश्र कहैत छथि जे जखन पढ़ल-लिखल लोक सभ ऐना क’ रहल छथि , त’ अनपढ़ लोक सभ जे मोबाईल आ मेमोरी मे गीतक पायरेसी क’ रहल छथि ,त’ कोण आश्चर्यक गप्प | एहि सन्दर्भ मे भारत सरकारक गृह आ सुचना जनसंपर्क मंत्रालय कें पत्र लिखी हस्तक्षेपक मांग कयल गेल अछि |
निश्चिते समस्त मिथिलावासीक कर्तव्य बनैत अछि जे ओ पायरेसी आ अनाधिकृत डाऊनलोड सँ अपन भाषाक एहि महत्वपूर्ण पक्ष कें बचाबी, अन्यथा ई उद्योग दिनानुदिन निचा मुहें ससरल जायत |
नई दिल्ली |
रविवार, 14 अगस्त 2011
आब ने कियो दहेज मंगइए।
राठी के सभा लगइए,
घर घर हर्षक दीप जरईए,
बेटी बापक मुन हर्ष्ये
आब ने कियो दहेज मंगइए।
बेटी के आब सब पढ्बइए,
धी मे सिया के रूप पबईये ,
रामक सब कामना करईय'
आब ने कियो दहेज मंगयिए।
ई डॉक्टर ते ओ इंजीनियर,
मायक हृदय बर हर्षित होइए ,
बहिन बेटी केर मान बढहिए ,
आब ने कियो दहेज मंगइए।
माथाक पाग आब माथे रहतइ,
अप्पन भाग्य अपनहि से लिखतई ,
जय मिथिला उद्घोष करईए,
आब ने कियो दहेज मंगइए ।
"अमित" क सेहो आब मुन करईछैन्ह,
सभा गाछी दिस कदम बढ़इ छैन ,
आंखिक पट आब सब खोलईये
आब ने कियो दहेज मंगइएI
अमित मोहन झा
ग्राम- भंडारिसम, मनीगाछी, दरभंगा, बिहार, भारत।
नोट..... महाशय एवं महाशया से हमर ई विनम्र निवेदन अछि जे हमर कुनो भी रचना व हमर रचना के कुनो भी अंश के प्रकाशित नहि कैल जाय।
शनिवार, 13 अगस्त 2011
रक्षाबंधन@प्रभात राय भट्ट
जगमें अनमोल अछि भाई बोहिनक प्यार
रक्षाबंधन अछि भाई बोहिनक बड़का त्यौहार
जुग जुग जीवु रन बन सं जीतक आबू
सुख समृधि शांति भैया अबिरल अहां पाबू
जगमें अनमोल अछि भाई बोहिनक प्यार
लौनेछी बोहिन अहांलेल रक्षाबंधनक उपहार
भेटत कतय बोहिन सन निश्च्छल स्नेहक अनुराग
बिचरण करय जगमें बोहिनक निस्वार्थ प्रेमक प्राग
जगमें अनमोल अछि भाई बोहिनक प्यार भैया
सैद्खन पावि हम अहींक प्रगाढ़ प्रेमक दुलार भैया
मुह मिठाई माथ फाग सोभैय ललाट पैर चन्दन
बिसरब नै बोहिन केर भैया बन्हैछी रक्षाबंधन
रचनाकार:-प्रभात राय भट्ट
मंगलवार, 9 अगस्त 2011
बम बम महादेव@प्रभात राय भट्ट
बोलू ए बहिना बोल बम
मन सं बोलू बोल बम
तन सं बोलू बोल बम
सैद्खन बोलू बोल बम
बम बम महादेव बम बम बम २
बाबा रहैय भुत पिशाचक संग
बजैय डमरू आर मृदंग
पिबैय घोईर घोईर भंग
रहैय बाबा सैद्खन मतंग
नचैय भुत बैतालक संग
बम बम महादेव बम बम बम २
गलामें बाबा केर सर्पक हार
छोडैय नाग फुफकार
खोलू न बैद्नाथ अपन केबार
भक्त आएल अहांक द्वार
करू न दानी हमरो उधार
बम बम महादेव बम बम बम २
सभक नाथ बाबा पशुपतिनाथ
हमरा केने छि किये अनाथ
कल्पी कल्पी विनती करैछी जोड़ी हाथ
दर्शन दिय मोर दुखियाके हे जलेस्वरनाथ
शरणमें आएल छि अहिंके हे कप्लेस्वरनाथ
बम बम महादेव बम बम बम २
रचनाकार:-प्रभात राय भट्ट
मंगलवार, 2 अगस्त 2011
हम बजैतछि मैथिलि@प्रभात राय भट्ट
बात किछु बुझय नै
मुदा झुठमुठमें
या या यप यप करैत जाईछी
हम बजैतछि मैथिलि
अहां इंग्लिश किये बतियईतछि
मिथिला अछि एकटा
सुन्दर दुलहिन
मथिली भाषा अछि
एकर माथक बिंदी
हम बजैतछि मैथिलि
अहां बजैछी किये हिंदी
माएक बोली अहां गेलौं बिसरी
आनक भाषा लगैय मिसरी
अहां भेलौं केहन परचट
आनक भाषा बजैतछी फटाफट
हम बजैतछी मैथिलि
अहां नेपाली किये बतियाईत्छी
माएक बोली तित लगैय
आनक भाषा मीठ लगैय
मिथिलाक जन जन छि मैथिल
भारत बसु चाहे नेपालमें रही
सैद्खन अपन माएक बोली
मैथिलि भाषाक समान करी
रचनाकार:-प्रभात राय भट्ट
सदस्यता लें संदेश (Atom)


text:
अख्तियार दुरुपयोग अनुसन्धान आयोग, नेपाल
अख्तियार दुरुपयोग अनुसन्धान आयोग भ्रष्टाचार नियन्त्रणक लेल नेपालक संवैधानिक निकायक रूपमे स्थापित संस्था छी । ई संस्थाक शुरूवात नेपालक संविधान २०१९ कऽ दोसर संशोधन २०३२ कऽ अनुरूप अख्तियार दुरुपयोग निवारण आयोगक रूपमे भेल अछि । ई आयोगमे एक प्रमुख आयुक्त, पाँच आयुक्त तथा संस्थाक सचिवक रूपमे नियुक्ति होमएक व्यवस्था रहल अछि । [१] ई आयोग कोनो सार्वजनिक पद धारण केनिहार व्यक्ति भ्रष्टाचार करि अख्तियारक दुरुपयोग कएल सम्बन्धमे अख्तियार दुरुपयोग अनुसन्धान आयोगद्वारा कानून बमोजिम अनुसन्धान करि सकैत अछि या करवाए सकैत अछि तथा विशेष अदालतमे मुद्दा दायर करवाक व्यवस्था रहल अछि ।
संवैधानिक परिषद्क अध्यक्षमे प्रधानमन्त्री आ सदस्यसभमे प्रधानन्यायधीश, प्रतिनिधि सभाक सभामुख, राष्ट्रिय सभाक अध्यक्ष आ प्रतिनिधि सभामे विपक्षी दलक नेता रहवाक व्यवस्था अछि ।
इतिहास[सम्पादन करी]
सम्पर्क ठेगान[सम्पादन करी]
अख्तियार दुरूपयोग अनुसन्धान आयोग, टङ्गाल, काठमाडौं, नेपाल
पोष्ट बक्स नं. : ९९९६
फोन नं. : ४४४०१५१, ४४२९६८८, ४४३२७०८
हटलाइन नं. : १०७
फ्याक्स : ४४४०१२८, ४४४०१०४
इमेल : akhtiyar@ntc.net.np, ciaa@ciaa.gov.np


text:
ई पुच्छल पर कि शहाबुद्दीन क' दिल्ली कुनु उड़ान या ट्रेन सँ ल' जायल जायत? एहि पर आनंद ई खुलासा करबा से इनकार केलैन्ह। ओ कहला कि जाहि पकारे हुनका सीवान से पटना आनबाक क्रम मे गोपनीयता राखल गेल ओहि प्रकार से आगूओ राखल जायत। आगा ओ कहला कि सीवान से हुनका पटना आनबाक बारे मे ओता के जिलाधिकारी, पुलिस अधीक्षक आ विशेष कार्यबल के महानिरीक्षक सहित दुइ-तीन आन कर्मि सभके छोईड़ किनको लग जानकारी नहि छल। हम सभ एकरा कार्यान्वित करबाक दृष्टिकोण के संगे आन कारण से सेहो गुप्त राखी रहल छी।
उल्लेखनीय अछि कि गत 15 फरवरी क' सुप्रीम कोर्ट सीवान निवासी चंद्रकेश्वर प्रसाद जिनकर 3 बेटाक हत्या क' देल गेल छल, पत्रकार राजदेव रंजन जिनकर हत्या गत वर्ष कायल गेल छल, हुनक पत्नीक अनुरोध पर शहाबुद्दीन सँ जुड़ल मामल सभक निष्पक्ष सुनवाई के लेल बिहार सरकार क' एक सप्ताह केर भीतर हुनका तिहाड जेल हस्तानांतरित करबाक निर्देश देल गेल छल।
ई पुच्छल पर कि दिल्ली ल' जेबाक क्रम मे शहाबुद्दीन क' कुनु विशेष रियायत देल जायत तेँ आनंद किशोर एहीसे इनकार करैत कहला कि हम सभ कोर्ट के निर्देशक अक्षरश: पालन करब आ हुनका 22 फरवरी तक तिहाड़ जेल स्थानांतरित कायल जायत।


text:
हम कहाल्यैन खट्टर काका गोर लगैत छी !
खट्टर काका - जिवैत रहू हम आहा के पह्चैन नै पेलो आहा के थिको !
हम - हम अपन गाम अपन बात लअके आयल छी , हमर नाम मदन कुमार ठाकुर भेल, हमर घर कोठिया - पट्टीटोल अछि
खट्टर काका - तखन आहा हमरा सं की पुछेय चाहैत छी !
हम - आई सं किछ साल पहिने अपनेक ओहिठंम हरिमोहन भईया आयल छालैथ ओ आहा सं चुरा दही चीनी के मूल तत्व के वर्णन जाने आयल छलाह ! तीनो लोक से मिल के बनल अछि जे इ चुरा दही चीनी से आहा सं जानकारी हुनका भेटलैन ! ओही उद्देश सं हम आय अपनेक समक्ष मिथिला विकाश के संदर्भ मं किछ बात करै लेल आयल छी यदि अपनेक के आज्ञा होय त हम किछ अर्ज करी !
हम - खट्टर काका हम मिथिला के संस्कृति पर पहिने ध्यान देब चाहैत छी जे हमर संस्कृति कहेंन अछि, एकर मान - सम्मान, आचार - वैवहार एक दोसर के प्रति आदर - सत्कार, प्रेम - भावना कहेंन अछि ! आगा जेके एकर मिथिला के उत्पवित संतान पर कतेक प्रभाव परते और नारी जाती के कतेक सम्मान रहते ! मिथिला महान बनत की नै से हम अपने सं जाने चाहे छी !
खट्टर काका - मदन बाबु यदि मिथिला के संस्कृति के बात करी त पहिने बीतल इतिहास के देखि ! आय से कई साल पहिने विद्यापति जी छला मंडनमिश्र, अयाची मिश्र शंकराचार्य जी इत्यादि अनेक महाविद्वान सब भेलैथ ओ सब अपन - अपन कर्तव्य पुरा के क मिथिला के मान - सम्मान दैत चल बैसला ! एतबे नै हम राजा जनके लग सं सुनैत छी मिथिला वर्णन, मिथिला दर्शन, मिथिला के आचार - बिचार दोसर के प्रति सदभावना मधुरबचन इ सब त अपन मिथिला के देन अछि ! दोसर थम कथापी इ कतो नै भेटत क्येक त इ मिथिला मेखूबी छै जे एक - दोसर सं प्रेम मधुर बोली केना बाजल जायत अछि, आय यदि मिथिला बासी चाहैथ जे हमरा संस्कृति पर कुनू आंच नै आबय त पहिने अपन घर के संस्कृति पर ध्यान देब परतेय ! क्येक त हम आय घर - घर मे देखैत छी जे अपन संस्कृति के छोड़ी विदेशी कल्चर लोग अपनाबैत अछि ! माँ - बाबूजी कहब त दूर आब मोम - डैड कहल जायत अछि ! एक दोसर के प्रणाम केनाय त दूर आब हेल्लो - हाई बाजल जायत अछि ! मानलो आई - कैल मे लोग सब किछ अंग्रेजी ज्यादा पैढ़ - लिख लेलक अमेरिका लन्दन सब जाय लागल तकर माने की हम अपन संस्कृति के छोरी दिए इ हमर कर्तव्य अछि इ हमर अधिकार अछि जे विदेशो मे जाय के अपन संस्कृति के उपयोग करी ताहि मे हमर सब मिथिला वासी के कल्याण होयत , और हर मिथिला राज्य आगा - आगा मार्ग पर चलैत रहत !हमर इ कामना आर दुवा अछि !
हम - खट्टर काका हम देखैत छी जे हमरा मिथिला मे महान - महान कविगन, लेखक, डॉक्टर, इंजिनियर,प्रेस रिपोर्टर सब छैथ ताहि उपरांत हमर मिथिला राज्य आगा विकाश क्येक नै के रहल अछि ! एकर की कारन अछि ?
खट्टर काका - देखु मदन बाबु आय कैल के जूग मे सब अपन - अपन रोजी - रोटी के मार्ग बनबैत छैथ ! दोसर से दोसर के ककरो - ककरो त मेलो - मिलाप नै होइत छैन ताहि हेतु ओ मिथिला विकाश की ओ त अपन घरो के विकाश नै कs सकैत छैथ !
हम - खट्टर काका हम देखैत और सुनैत छी जे आय कैल मे सरकार शिक्षा पर पूर्णरुपे खर्चा कs रहल अछि ! ताहि उपरांत कुनू परिवर्तन नै देखैत छी , सब कियो दिल्ली - मुम्बई भागैत फिरैत अछि !
खट्टर काका - सुनु सब के मन के सोच अपन अलग - अलग होइत छै यदि कुनू आदमी के पैसा ज्यादा भ जायत छै त ओकरा पैसा कूट-कूट काटे लगे छै त ओ अपन पाई के जोगार करतै न ! हुनके सब के देख के आस - पास के जे रहनिहार सब छैथ सब सोचैत छैथ जे फलना के बेटा दिल्ली गेले त हमर बेटा क्येक नै मुम्बई जेता इ जे गाम-घर के रित रिवाज बनल अछि दे बड ख़राब अछि ! अहि मे शिक्षक गन की करता ओ अपन हाजरी लगबैत छैथ और तनखा पबैत छैथ ! अहि मे मारल जायछी हम गाम - घर के गरीब लोकसब (नै घर के नै घाट के) और विषेस की कहब !
हम - खट्टर काका हम हर सहर मे सुनैत छी जे उत्तरी बिहार के सब जिला के सड़क यातायात पर केन्द्र सरकार के सेहो नज़र गेलैन हं ओ नितिस जी के माध्यम सं दिल्ली आसाम रोड सेहो बनी रहल अछि और साथ मे ग्रामीण सरक व्यवस्था के सेहो सूधार भ रहल अछि !
कट्टर काका - हाँ हाँ से तs हमहू सुनैत और देखैत छी सब इ चैल नेता सब के जे N H और ग्रामीण सरक व्यवस्था भ रहल अछि ! की कहू आहा के आय सs साठ साल पहिने हमरा गाम से पूरब पुल टूटल से त एखन तक कियो सोंगर दै बाला नही आयल ! बाढ़ी मे गामक गाम दैह गेल से तs देखेय लेल कियो नही आयल और आहा कहैत छी जे रोड बनबैत अछि ! पिछिला साल न्यूज़ मे सुनलो जे केवल मधुबनी बिकाश के लेल चारी हजार करोड़ रुपैया केन्द्र सरकार देल्कैय से तs नेता और मुखिया सब कुनू पैर - पैखी नही लगेय देल्कैय आ आहाँ कहैत छी जे यातायात व्यवस्था बरहल अछि यो मदन बाबु सब कियो अपन कुर्सी के फ़ायदा उठा रहल अछि !
हम - खट्टर काका तखन किसान भाई के लेल सेहो काफी मुवाब्जा भेट रहल अछि जेनाकी दहार के सुखार के और जगह जगह पर बिजली पम्प के व्यवस्था हर गाव हर पंचैत मे चालू होई बाला अछि कई जगह सब मे नहर के सेहो व्यवस्था भगेल और भो रहल अछि ! अहि विषय पर अपने'क की विचार अछि !
खट्टर काका - सुनू मदन बाबु हमरा सं जे पूछी तs हम सचे कहब की गामक - गाम दहा जायत छै आ मुवाब्जा भेटैय छै एक दु गाम मं जिनकर गाम मे कुछ नाम गाम छै ओ अपन पुरा पुरा प्रोपटी के नाम लिखा दैत छै इये हाल सब जिला के हरेक ब्लोक मे अछि ! और बिजली व्यवस्था के की कहू जिला मे दु तीन थम के नाम सुन्लीय हम आ नहर व्यवस्था व्यवस्था सब चौपट कs गेल जेता किसान भाई के खेती करैय बाला जमीन छल से तs नहर मे चल गेल ओ खेती की करता ! खेत गेला के बात हम १० वर्ष से देखैत छी जे नहर मे पैन नै, आब कतेक नहर पैन के आशा ओ तs धन्यवाद दियोंन इन्द्र देवता के जे हुन्कर कखनो कखनो दया दृष्टि हमरो सब पर भो जैट छैन !
हम - खट्टर काका हम मिथिला बासी के मुह सं सुनैत छी जे हमरा मिथिला राज्य चाही ताहि मे अपने'क की राय अछि ?
खट्टर काका - यदि हमर मिथिला राज्य अलग भो जायैत अछि तs बहुत गर्व के बात छी फेर पुनः मिथिला विदेहक नगरी कहाओत और मिथिला के मान - सम्मान पान मखान सं होयत
जय मैथिली, जय मिथिला
~: लेखक :~
मदन कुमार ठाकुर
कोठिया पट्टीटोल
झंझारपुर (मधुबनी)
बिहार - ८४७४०४
मो – 9312460150


text:
मस्त धुन पर नचबाक मोन होइ यै ,
जाइ छी होली गीतक सीडी किनै लए ,
शहर मे रहि गामक यादि किनै लए ,
हौ भाइ ,घुमि एलौँ पुरा बजार ,
कत्तौ नै भेटल परंपरागत गीतक भंडार ,
नै भेटल "शिव मठ पर लाल धुजा"
नै भेटल "आजु जनकपुर होरी रे रसिया"
खुब बिकै छै द्विअर्थी अश्लील गीत ,
छिनरपन कए बान्ह तोड़ै छै नव गीत .
जीजा-शाली , देवर-भौजी कए बेपर्द गीत ,
लाज लागै यै कहैत , कत्त-कत्त रंग लागाबैए नव गीत ,
होली रातिक खेल बुझू सब पागल भ गेलै ,
माँ-बाप कए सामने छौड़ा दारू-भांग हवश कए प्यासल भ गेलै ,
नहि जी सकै छी होली मे पुरान लोक आब ,
आँखि-कान मुनि लिअ पुरान लोक आब .
हमहूँ जाइ छी कोठी कोन मे नुका सुतै लए ,
अपन कविता कए इज्जत बचबै लए . . . । ।
अमित मिश्र


text:
धरना म' उपस्थित नेता सभ कोसी म' आएल बाढ़ि ल' राष्ट्रीय आपदा घोषित करबा सहित कैको मांग ल'क' ज्ञापन सेहो सौपलनि। धरना म' उपस्थित वक्ता लोकनि एक स्वर म' कहलनि कि पीड़ित सभक एखन धरी पुनवार्सित नहि काएल गेल अछि, जाहिक कारण सँ बाढ़ि पीडित एखनो खुजल आसमान केर नीचा रहबाक लेल वेवश छथि।
कोसी म' जाधरि हाईडैम केर निर्माण नहि काएल जाएत ताधरि कोसी वासी सभके बाढ़ि सँ मुक्ति नहि भेटत। हाई डैम निर्माणक लेल जाप केँ राष्ट्रीय संरक्षक पप्पू यादव लगातार लोकसभा म' मुद्दा उठा रहल छथि। पप्पू यादव प्रधानमंत्री सँ भेंट करि सेहो ज्ञापन सौपलनि। पार्टी सेहिक लेल निरंतर आंदोलन करत।
धरना म' उपस्थित नेता सभ कहलनि कि बाढ़ि प्राकृतिक नहि राजनीतिक आपदा अछि। बाढ़ि अरबों टाका लुटबाक जरिया बैन चुकल अछि। बाढ़ि क' राष्ट्रीय आपदा घोषित करबाक चाही रहे मुदा प्रधानमंत्री ऐहिक घोषणा नहि केलनि।
धरना क' जाप केर प्रदेश उपाध्यक्ष हरिहर प्रसाद गुप्ता, जिलाध्यक्ष मो. अब्दुस सलाम, प्रवक्ता शैलेन्द्र शेखर, नगर अध्यक्ष समीर पाठक, युवाध्यक्ष रंजन कुमार, प्रो. भारती झा, मुखिया मनोज पासवान, उमेश यादव सहित आन सभ संबोधित केलनि।


text:
केंद्रीय सूक्ष्म, लघु व मध्यम उद्यम राज्यमंत्री गिरिराज सिंह कहल कि, वर्ष 2013 मे बीजेपी हुनका किनार नहि केलन्हि। ओ अप्पन ऊंच महत्वाकांक्षा केर कारण खुद अलग भेला। अपनी राजनीतिक महत्वाकांक्षा क' हकीकत मे बदलबाक लेल राजग छोड़बाक फैसला लेनिहार नीतीश कुमार क' ई महसूस भेलन्हि कि शीर्ष पद लेल कियो रिक्त नहि अछि। किएक जे नरेंद्र मोदी प्रधानमंत्री छैथ आर 2019 के बाद सेहो बनल रहता। आब नीतीश कुमार क' अफसोस भ' रहल छैन्ह।
आगा ओ कहला कि बिहार के मुख्यमंत्री अप्पन शासन आर विकास के चेहरा पहिने हरा चुकल छैथ। जखन ओ बीजेपी के संग गठबंधन करि बिहार के मुख्यमंत्री छलाह आर तखन के तत्कालीन प्रधानमंत्री अटल बिहारी वाजपेयी केर सरकार मे केंद्रीय मंत्री छलाह तेँ नीतीश कुमार अप्पन शासन आर विकास के लेल जानल जायत छलाह। आब एहेन किछु नहि अछि।
केंद्रीय मंत्री गिरिराज सिंह नीतीश कुमार के निकट भविष्य मे एनडीए मे वापसी से जुड़ल सवाल क' महत्व नहि देलन्हि। गिरिराज सिंह नवादा जिला से लोकसभा के सदस्य छैथ।


text:
दरभंगा । दरभंगा क पूर्वी दियारा क दिन बहुरय बला अछि । किछुए दिन मे इ इलाका पर्यटन स्थल क रूप मे जानल जाएत । दरभंगा शहर से पैंसठ किलोमीटर दूर दरभंगा, सहरसा, सुपौल आ समस्तीपुर क सीमा पर स्थित कुशेश्वर स्थान क चयन क कए विभाग क प्रक्रिया तेज कए देल गेल अछि ।
मिथिला वन प्रमंडल दिस स सरकार कए भेजल गेल विशेष प्रस्ताव मे एहि योजना क प्रारूप बनेबा स लए कए एकर क्रियान्वयन क काज शुरू भए गेल अछि । तत्काल तीस लाख सत्तर हजार सात सौ बानवे टकाक लागत क प्रारूप तैयार कए भेजल जा चुकल अछि । हलांकि आन प्रस्ताव लेल सेहो प्रारूप भेजबा लेल तैयार अछि । पहिल फेज में विकास क मद मे बाइस लाख टकाक स्वीकृति सेहो भेटल अछि । ओना त दू हजार नो सो तेइस हैक्टेयर भूमि बर्ड रेस्कयू क लेल अछि मुदा ओकर बेहतर विकास लेल 80 एकड़ भूमि अधिग्रहण कए बर्ड रेरेस्क्यू सेंटर आ ब्रीडिंग सेंटर बनेबाक योजना लगभग तय मानल जा रहल अछि । एहि लेल संबंधित विभाग कए रिपोर्ट भेजल जा चुकल अछि । ऐतबे टा नहि देहरादून स्थित एफआरआई सेन्टर कए एतय बीच-बीच मे आबय लेल चारि लाख टकाक आवंटन राशि उपलब्ध कराओल गेल अछि । विभाग ओकरा सेहो भेज देलक अछि । टीमक कैक टा वैज्ञानिक एतय आबिकए एकर जायजा सेहो लए चुकल अछि ।
ज्ञात होए जे बहुत साल से कुशेश्वरस्थान क ई इलाका साइबेरियन सहित आन आन विदेशी पक्षी क बसेरा बनल अछि । साल 1995 मे बर्ड रेस्क्यू सेन्टर क लेल स्वीकृति भेटल आ काज सेहो शुरू भए गेल छल । हलांकि एतय बेसी जाड़ क वजह से पक्षि क जमावड़ा सेहो एतय लागल रहैत अछि । ओहि क देखभाल आ नाव स गश्ती करबा क लेल काज सेहो शुरू अछि । वन विभाग सेहो समय समय पर कार्यक्रम करबैत रहैत अछि ताकि लोगक बीच जागरूकता बनल रहय ।
गॉंमक लोग कए भेटत सुविधा
कुशेश्वर स्थान इलाका क पैंतीसटा गामक चयन एहि योजना क लेल भेल अछि । संबंधित गामकए रोशनी स जगमग करबा कए योजना अछि । ओतहि हरेक गाम आ चौंक पर सोलर लाइट लगनाय अछि । बर्ड रेस्क्यू सेंटर आ ब्रीडिंग सेंटर क बीच-बीच मे खाली जगह पर वॉच टावर क निर्माण होएत । संग-संगे एहि पैतीस गाम मे लोग कए रोजगारक सुविधा त भेटबे करत संगे वन विभाग आन आन मदद सेहो पहुँचेबाक योजना पर विचार कए रहल अछि । एहि लेल गामक लोग कए दस-दस टा मुर्गी देबाक क व्यवस्था करल जा रहल अछि संगे-संग पाँच-पाँच टा फलदार आमक गाछ सेहो देल जाएत ताकि ओ अपन आर्थिक उन्नति करैत रहय ।
पर्यटक लेल सेहो रहत विशेष व्यवस्था
पर्यटक लेल कोनो असुविधा नहि होए एहि लेल सेहो विशेष ध्यान देल जाएत । पर्यटन विश्रामागार, पर्यटन वाहन, आ अल्पाहार क व्यवस्था विकसीत कैल जाएत । स्थानीय भोजन परंपरा कए सेहो विकसीत कैल जाएत । मोटरबोट आ नॉव क व्यवस्था सेहो कैल जाएत । एहि क अलावा रेलवे व्यवस्था क सुगम बनेबाक योजना पर सेहो विचार चलि रहल अछि । एतबे टा नहि बैठक आ प्रर्दशनी हॉल क संग पर्यटक कए सुविधा भेटय एकरो इंतजाम करल जा रहल अछि । पर्यटक कए सुरक्षा भेटय एहि क लेल स्थानीय लोगक संग-संग सुरक्षाकर्मी कए सेहो तैनात कैल जाएत । एहि क अलावा एहि दिस लोगक रूझान होए ऐहि लेल मखानाक खेती, मिथिला चित्रकला आ स्थानीय वस्तु कए प्रचारित करबा क लेल बजार सेहो ताकल जाएत आ ब्रिकी क व्यवस्था सुनिश्चित कैल जाएत ।


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 9 August 2012
अपने एना अपने मूँह-12
मास जुलाई मे कुल 110टा पोस्ट अनचिन्हार आखर पर आएल जकर विवरण एना अछि-------------
अमित मिश्र जीक कुल 37टा पोस्टमेसँ 18टा बाल गजल, 11टा रुबाइ आ 8टा गजल अछि।जगदानंद झा मनु जीक कुल 8टा पोस्टमेसँ 4टा बाल गजल, 1टा हजल आ 3टा गजल अछि|
चंदन झा जीक कुल 8पोस्टमे 3टा गजल आ 5टा बाल गजल अछि।
ओमप्रकाश जीक कुल 5टा पोस्टमे 1टा आलोचना, 1टा बाल गजल, 2टा गजल आ 1टा रुबाइ अछि।
पंकज चौधरी ( नवल श्री ) जीक कुल 9टा पोस्टमे 5टा गजल आ 4टा बाल गजल अछि।
रुबी झा जीक कुल 12टा पोस्टमे 5टा गजल आ 7टा बाल गजल अछि।
राजीव रंजन मिश्र जीक कुल 4टा पोस्टमे 3टा गजल आ 1टा बाल गजल अछि।
मिहिर झा जीक 1टा बाल गजल अछि।
कुंदन कुमार कर्ण जीक 1टा गजल अछि।
प्रभात राय भट्ट जीक कुल 4टा पोस्टमे 4टा गजल अछि।
आशीष अनचिन्हारक कुल 21टा पोस्टमे 2टा सम्मानक घोषणा, 1टा अपने एना अपने मूँह, 1टा बाल गजल अछि संगे संग 11टा मुन्ना जीक रुबाइ, श्रीमती इरा मल्लिक जीक 2टा बाल गजल एवं जवाहर लाल काश्यप, शिव कुमार यादव, क्रांति कुमार सुदर्शन ओ प्रशांत मैथिल जीक 1-1टा बाल गजल प्रस्तुत कएल गेल।
ऐ मासमे राजीव रंजन मिश्र जी,क्रांति कुमार सुदर्शन, शिव कुमार यादव आ जवाहर लाल काश्यप मैथिली गजलक नव हस्ताक्षरक रूपमे एलाह।
(श्रीमती रुबी झा जीक सभ पोस्ट हटा देल गेल अछि। हुनक रचना अ-मौलिक सिद्ध भेल अछि। हमर ई कहब नै जे हुनक सभ रचना एहने सन हेतन्हि मुदा ई हुनक अधिकांश रचना लेल अछि।
सादर
सम्पादक
22/1/2013)
गजल/आलेखक लेखक/प्रस्तुतकर्ता छथि: Ashish Anchinhar at 8/09/2012 11:23:00 am
खोजबीनक कूट-शब्द: अनचिन्हार, अपने एना अपने मूँह
Subscribe to: Post Comments (Atom)


text:
पटना। दरभंगा मे हवाई अड्डा रहैत आइआइटी नहि बनल, कहल गेल हवाई संपर्क नहि अछि। मोतिहारी मे छोट सन रनवे रहैत हवाई संपर्क क बहाना बना केंद्रीय विश्वविद्यालय नहि खुलल, मुदा नालंदा मे विश्वविद्यालय लेल हवाई अड्डा बना देल जाएत। जी, हां उत्तर बिहार आ दक्षिण बिहार मे किछु एहने भेदभाव केंद्र सरकार करि रहल अछि। केंद्र सरकारक एहि भेदभाव मे अपन पूर्ण समर्थन देबाक काज क रहल छथि मुख्यमंत्री नीतीश कुमार। पटना, गया और नालंदा क अलाबा मुख्यमंत्री नीतीश कुमार कए आन ठाम हवाई सेवा लेल कोनो चिंता नहि अछि। हुनका एहि गप लेल कोनो दुख नहि अछि जे उत्तर बिहार दूटा शहर कए हवाई संपर्क नहि रहबाक कारण पैघ संस्थान नहि भेटल। ओ उत्तर बिहार मे हवाई संपर्क लेल कोनो मांग तक नहि उठा रहल छथि। ओ खुश छथि किया त हुनक गृह जिला मे केंद्र हवाई अड्डा बना रहल अछि। ओ कहला अछि जे नालंदा विश्वविद्यालय परियोजना क विचारणीय बिंदु क तहत नालंदा मे हवाई अड्डा स्थापित करबा पर सहमति भ गेल अछि। मुख्यमंत्री कहला जे योजना आयोग क उपाध्यक्ष मोंटेक सिंह अहलुवालिया क अध्यक्षता मे भेल नालंदा विश्वविद्यालय क अनुश्रवण समिति क नई दिल्ली मे बैसार क दौरान भारतीय हवाई अड्डा प्राधिकरण (एयरपोर्ट ऑथॉरिटी ऑफ इंडिया) क अध्यक्ष नालंदा मे हवाई अड्डा स्थापित करबा पर सहमति द देलथि। ओ कहला नालंदा विश्वविद्यालय क परियोजना क विचारणीय बिंदु मे हवाई अडडा, सड़क आओर रेलवे क विकास क गप शामिल छल। प्रधानमंत्री मनमोहन सिंह द्वारा गठित अनुश्रवण समिति क बैसार मे नालंदा मे हवाई अड्डा क स्थापना क निर्णय भेल अछि। नीतीश कहला जे आब आगू क फैसला प्राधिकरण कए करबाक अछि। ओ कहला जे विमान क परिचालन करब केंद्र क विषय अछि। एएआई पर ढीला ढाला रूख अपनेबाक आरोप लगबैत मुख्यमंत्री कहला जे प्राधिकरण बीतल सात वर्ष स ठीक स फैसला नहि करि पाबि रहल अछि। ओ पटना हवाई अड्डा क विस्तारीकरण क प्रस्ताव द कए ऐन वक्त पर मुकरि चुकल अछि। पटना हवाई अड्डा क बारे मे ओ पहिने अंतिम फैसला करि लिये फेर राज्य सरकार जमीन अधिग्रहण या कोनो प्रकार क फैसला करत। मुख्यमंत्री कहला जे प्राधिकरण कए गया क हवाई अड्डा स विमान क परिचालन क व्यावसायिक सेवा शुरू करबाक चाही। पूर्व मे इ काफी सफल भ चुकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
प्रिय मिथिला बंधूगण आय हम अपने सभक बिच ओय प्रसिद्ध गाम (बनगाँव) जिला - सहरसा के चर्चा करे चाहे छी ! जै गाम में बाबा लक्ष्मीनाथ गोसाई (बाबाजी) केँ विभुतिपाद के रश्मि विकसित भेल छलैन ! आयो ओय गाम काँ बाबाजीक गाम कहल जैत अछि ! बनगाँव में बाबा अपन विराट कुटिया में आयो विराजमान छलाह ! मिथिलाक इ प्रसिद्ध गाम - बनगाँव, सहरसा जिला (मुख्यालय) सँ ८ की.मी पश्चिम में स्थित अछि ! बाबा लक्ष्मीनाथ गोसाई (बाबाजीक) महिमासँ सिचल एय गाम में दिन दूना, रैत चौगुना प्रगति भोs रहल अछि ! इ गाम एक सँ बढ़ीकेँ एक आईआईटी, आईएएस, आईपीएस, अधिकारी मिथिलाकेँ प्रदान केना छले ! दार्शनिक स्थल में जते एय गाम के "बाबाजी कुटी" प्रसिद्ध अछि, ओते गाम में विराजमान एक सँ बैढ़केँ एक विराट मंदिर सभ गामवासी के श्रद्धा काँ अपन-आप में पिरोना छैन ! बनगाँव गाममें बाबाजी कुटी पर बाबा लक्ष्मीनाथक विराट मंदिर के संग अनेको विशाल मंदिर मौजूद अछि ! जेना की ठकुरवाड़ी, श्री कृष्ण मंदिर, महादेव - पार्वती मंदिर, हनुमान मंदिर .......बाबाजी कुटीसँ कनि पुरव गेला पर माँ बिष्हरा मंदिर, बिष्हरा मंदिरसँ उत्तर दिसा में गेला पर माँ भगवती आर माँ काली के विराट मंदिर छैन ! ओय सँ आगा पुरव दिसा में (चौक) पर माँ सरस्वती विराजमान छली ! अई प्रकारे यदि देखल जायतँ पुरे बनगाँव गाम एक धर्म-स्थल के समान अछि ! हम सभ मिथिलावासी बाबा लक्ष्मीनाथ गोसाई (बाबाजीसँ) निक जेका परिचित छी ! औजस्कल (पहलवानी) युग में परिब्राजक बाबा लक्ष्मीनाथ बनगाँव गाममें पधारने रहथिन ! हुनकर गठित स्वास्थ्य देखकेँ की युवक की बुजुर्ग सभ हर्ष पूर्वक हुनकर बनगाँव गाम में स्वागत केलखिन ! स्वागत एय हेतु नै केना रहथिन की ओ (बाबा) महान साधू या योगी रहथिन स्वागत के पछा सभ ग्रामीण काँ अथाह विश्वास रहैन की यदि हुनका निक जेका खिलेल - पिलेल जेतैन तँ एक दिन ओ निक पहलवान बनता ! बाबा बहुत जल्दी सभ गामवासी के संग हिल - मिल गेलैथ ! बाबा चिक्कादरबर (कब्बडी), खोरी, चिक्का छुर-छुर देहाती खेलक निक खेलाड़ी मानल जैत रहैथ ! ओय समय बनगाँव गाम में दूध - दहीकेँ बाहुल्य छल ! एक धनी-मनी सज्जन हुनका दूध पिबई के लेल एक निक गो (गाय) द् देलखिन ! ओ सज्जन छलाह स्वर्गीय श्री कारी खाँ ! बाबा के लेल सभ गामवासी ठाकुरवाड़ी के प्रांगन में एक पर्ण कुटी बनेलैथ जे आयो आस्था आर धर्म स्थल के तौर पर प्रख्यात अछि ! बाबा ओनातँ परसरमा के रहिवासी रहैथ मुदा बेसी काल ओ बनगाँववे में रहैत रहैथ ! कारण बनगाँव के लोक बहुत सीधा - साधा आर महात्मा सभ में श्रद्धा राखे वला रहथिन ! बनगाँववे में हुनका "विभुतिपाद" के रश्मि विकसित भेलैन ! बनगाँववे में लगभग १८१९ ईo सँ बाबा ब्रजभाषा आर मैथिली में कविता लिखब सुरु केना छलाह जे आयो हमरा सभ के बिच गीतावलीकेँ रूप में मौजूद अछि ! बाबा द्वारा लिखल दोहा, चौपाई आर गीत अपने गीतावली में देख सकैत छलो ! बाबा योगी के अद्दभुत अवतार रहथिन ! आयो बनगाँव गाम में बाबा के कुतियाँ में रोगी आर बन्ध्याओ के ताँता देखल जे सकैत अछि ! लोग हुनकर मंदिर सँ प्राप्त नीर सँ लाभ उठबैत छैथ ! बाबा यथासाध्य सबहक दुःख दूर करै छथिन ! हम सब बनगाँव वासी के ह्रदय में बाबा आयो बसल छैथ ! संगे ओई पवित्र बाबा के भूमि में जन्म लकेँ हम सब ग्रामवासी अपना आपकेँ गर्वान्वित महसूस करैत छलो ! प्रेम सँ कहू जाय बाबा लक्ष्मीनाथ, जाय बाबाजी .........................
जखन बाबा लक्ष्मीनाथ गोसाई (बाबाजीकेँ) चर्चा अपने लोकेन के बिच केना छी तँ हुनका द्वारा रचित एक वंदना सेहो प्रस्तुत करे चाहब ...........
~~~~ * गुरु वन्दना *~~~~
प्रथम देव गुरु देव जगत में, और न दूजो देवा !
गुरु पूजे सब देवन पूजे, गुरु सेवा सब सेवा !!ध्रुब!!
गुरु ईष्ट गुरु मन्त्र देवता, गुरु सकल उपचारा !
गुरु मन्त्र गुरु तंत्र गुरु हैं, गुरु सकल संसार !!१!!
गुरु आवाहन ध्यान गुरु हैं, गुरु पंच विधि पूजा !
गुरु पद हव्य कव्य गुरु पावक, सकल वेद गुरु दूजा !!२!!
गुरु होता गुरु याग महायशु, गुरु भागवत ईशा !
गुरु ब्रह्मा गुरु विष्णु सदाशिव, इन्द्र वरुण दिग्धिषा !!३!!
विनु गुरु जप तप दान व्यर्थ ब्रत, तीरथ फल नहिं दाता !
लक्ष्मीपति' नहिं सिद्ध गुरु विनु, वृथा जीव जग जाता !!४!!
जय मैथिली, जय मिथिला, जय बाबा लक्ष्मीनाथ (बाबाजी)
जितमोहन झा (जितू)
बाबूजीक नाम: श्री बैद्यनाथ झा
ज्येष्ठभ्राता: श्री पिताम्बर झा (पिंटू)
ग्राम/पोस्ट-बनगाँव, पूबाइ टोला (खौंआरे)
जिला - सहरसा (बिहार), पिन - ८५२२१२